
ENEN S a O 


DESE 


Orice reproducere, fără indicarea izvorului, este oprită. 


Eminescu. 


Eminescu este un em al timpului modern, cultura 
lui individuală stă la nivelul culturei europene de 
astăzi. Cu neobosita lui stărnință de a ceti, de a 
studià, de a cunoaşte, el îşi înzestră fără preget 
memoria cu opere!'e însemnate din literatura antică 
şi modernă. Cunoscător al filozofiei, în special a! lui 
Platon, Kant şi Schopenhauer, şi nu mai 
puțin al credințelor religioase, mai ales 
al celei Creştine şi Buddhaiste, admi- 
rator al Vedelor, pasionat pentru operele 
poetice din toate timpurile, posedând 
ştiinţa celor publicate până astăzi din 
istoria şi limba română: el află în co- 
moara ideilor astfel culese materialul 
concret, de unde să-şi formeze înalta 
abstracţiune, care în poeziile lui ne des- 
chide aşa de des orizontul fără margini 
al gândirii omenești. Căci cum să ajungi 
la o privire generală, dacă nu ai în cu- 
noştințele tale treptele succesive, care 
să te ridice până la ea? Tocmai ele dau 
lui Eminescu cuprinsul preciz în acele 
versuri caracteristice, în care se întru- 
pează profunda lui emoţiune asupra începuturilor lumii, 
asupra vieţii omului, asupra soartei poporului român, 

Poetul e din naştere, fără îndoială. Dar ceeace 
e din naştere la adevăratul poet, nu e dispoziţia 
pentru forma goală a ritmului şi a rimei, ci nemăr- 
ginita iubire a tot ce este cugetare şi simţire ome- 
nească, pentruca din perceperea lor acumulată să se 


desprindă idea emoţională spre a se înfăţişă în forma 
frumosului. 

Acel cuprins ideal al culturei omeneşti nu eră 
la Eminescu un simplu material de erudiție străină, 
ci eră primit şi asimilat în chiar individualitatea lui 
intelectuală. Deprins astfel cu cercetarea adevărului, 
sincer mai întâiu de toate, poeziile lui 
sunt subiectiv adevărate nu numai atunci, 
când exprimă o intuiţie a naturei sub 
formă descriptivă, o simţire de amor, 
uneori veselă, adeseori melancolică, ci 
şi atunci când trec peste marginea liris- 
mului individual şi îmbrățișează și re- 
prezintă un simțământ naţional sau uma- 
nitar, 

De aici se explică în mare parte 
adânca impresie ce a produs-o opera 
lui asupra tuturor. Și ei au simţit în felul 
lor ceeace a simţit Eminescu, în emo- 
țiunea lui iși regăsesc emoţiunea lor; 
numai că el ii rezumă pe toţi şi are mai 


M. Eminescu la 1880—1883. ales darul de a deschide mișcării su- 


fleteşti cea mai clară expresie, aşă încât 
glasul lui, deşteptând răsunetul în inima lor, le dă 
totdeodată cuvântul ce singuri nu l-ar fi găsit. Această 
scăpare a suferinței mute prin farmecul exprimării 
este binefacerea, ce o revarsă poetul de geniu asupra 
oamenilor ce-l ascultă, poezia lui devine o parte inte- 
grantă a sufletului lor, şi el trăeşte de acum înainte în 
vieaţa poporului său. 

Titu Maiorescu. 


i 


Dintre sute de catarge... 


Dintre sute de catarge 
Care lasă malurile 
Câte oare le vor sparge 
Vânturile, valurile ? 


Ne *'nțeles rămâne gândul 
Ce-ţi străbate cânturile: 
(Din „Poezii Postume“) 


Dintre pasări călătoare 
Ce străbat pământurile, 
Câte-o să le 'nece oare 
Valurile, vânturile ? 


De-i goni fie norocul 
Fie idealurile, 

Te urmează în tot locul 
Vânturile, valurile! 


Sboară vecinic, îngânându-l 
Valurile, vânturile. 
M. Eminescu, 

In Nirvana. 


Sunt peste 20 de ani de atunci. 

Locuiam într'o casă unde trăsese în gazdă 
un actor, vara director de teatru în provincie. 
Stagiunea migrării actorilor se sfârșise: eră 
toamnă, și aceste pasări călătoare se întor- 
ceau pe la cuiburile lor. 

Văzându-mă că cetiam într'una, actorul îmi 
zise cu un fel de mândrie: 

„Îi place să te ocupi cu literatura... Am 
și eu un băiat în trupă care cetește mult; 
este foarte învățat, știe nem- 
țește și are mare talent: ges S 
face poezii; ne-a făcut câ- 
teva cuplete minunate. Eu 
crez că ți-ar face plăcere 
să-l cunoşti.“ 

Şi-mi povesti cum găsise 
întrun otel din Giurgiu pe 
acel băiat — care slugeă în 
curte și la graid — culcat 
în fân și cetind în gura mare 
pe Schiller. 

În ieslele grajdului, la o 
parte, eră un geamantan 
— biblioteca băiatului — 
plin cu cărți nemțești. 

Băiatul eră foarte blând, 
de treabă, nu aveă nici un 
vițiu. Erà străin de departe, 
ziceă el, dar nu voiă să 
spună de unde. Se vedeă 
bine a fi copil de oameni, 
ajuns aci din cine știe ce 
împrejurare. 

Actorul îi propuse să-l ia sufler cu șapte 
galbeni pe lună, și băiatul primi cu bucurie. 
Își luase biblioteca și acum se află în Bucu- 
rești. 

Seara trebuiă să vie la directorul lui — 
astfel puteam să-l văz. 

Eram foarte curios să-l cunosc. Nu știu 
pentru ce îmi închipuiam pe tânărul aven- 
turar ca pe o ființă extraordinară, un erou, 
un viitor om mare. 

În închipuirea mea, văzându-l în revoltă 
faţă cu practica vieții comune, găseam că 
disprețul lui pentru disciplina socială e o 


Mama și sora lui Eminescu. 


dovadă cumcă omul acesta trebue să fie 
scos dintrun tipar de lux, nu din acela din 
care se estrag exemplarele stereotipe cu miile 
de duzine. 

Deși în genere teoria dela care plecam eu 
ca să gândesc astfel — că adecă un om mare 
trebue în toate să fie ca neoamenii — eră 
pripită, poate chiar deloc întemeiată, în speță 
însă s'a adeverit cu prisos. 

Tânărul sosi. 

Eră o frumsețe! O figură 
clasică încadrată de niște 
plete mari negre; o frunte 
| înaltă și senină; niște ochi 

mari — la aceste ferestre 
ale sufletului se vedeă că 
cineva este înlăuntru; un 
zâmbet blând și adânc me- 
lancolic, Aveă aerul unui 
sfânt tânăr, coborit dintr'o 
veche icoană, un copil pre- 
-destinat durerii, pe chipul 
căruia se vedeă scrisul unor 
chinuri vii torturătoare. 

„Mă recomand, Mihail 
Eminescu.“ 

Aşa l-am cunoscut eu. 

Câtă filozofie n'am de- 
pănat împreună toată noap- 
tea aceea cu nepregetul 
vârstei de șaptesprezece 
ani! 

Ce entusiasm! ce veselie! 

Hotăriît, închipuirea nu 
mă înșelase... Erà un copil minunat. 

Într'o noapte mă pusese în curentul litera- 
turii germane, de care eră încântat. 

„Dacă îţi place așă de mult poezia, trebue 
să şi scrii, i-am zis... Am aflat eu că dum- 
neata ai și scris. 

— Da, am scris. 

— Atunci, — şi mie îmi place poezia, deși 
nu pot scrie, — fii bun și arată-mi și mie 
o poezie de d-ta.“ 

Eminescu s'a executat numai decât. Erà o 
bucată dedicată unei actrițe de care el eră 
foarte înamorat... D'abia mai țiu minte. Ştiu 

atâta că eră vorba de strălucirea și bogăţiile 
unui rege asirian nenorocit de o pasiune 
contrariată... cam așă ceva. Poezia aceasta 
îmi pare că sa și publicat prin 68 sau 69 
în „Familia“ din Pesta. 

A doua zi seara ne-am întâlnit iarăși. Dar 
peste zi o nemulțumire intimă intervenise. 
Actriţa fusese foarte puțin mișcată de mâh- 
nirea regelui asirian. Eminescu eră de astădată 
tăcut și posomorit, vorbeă foarte puţin și 
contradicția îl irită. Înzădar l-am rugat să-mi 
mai arate vre-o poezie sau să mi-o cetească 
tot pe aceea care o cunoșteam. A plecat să 
se culce de vreme, și dimineață la amiazi, 
când mam dus la el, l-am găsit tot dormind. 

L-am sculat. Se dusese acuma supărarea, 
ba eră chiar mai vesel ca alaltăieri. Am pe- 
trecut toată ziua râzând, mi-a vorbit despre 
India antică, despre Daci, despre Ștefan-cel- 
Mare, şi mi-a cântat doina. 

Îi trecuse ciuda regelui asirian şi acum 
se bucură în liniște de avuţiile și strălu- 
cirea lui. 

Așă l-am cunoscut atuncea, așă a rămas 
până în cele din urmă momente bune: vesel 
și trist; comunicativ și ursuz; blând și aspru; 
mulțumindu-se cu nimica și nemulțumit tot- 
deuna de toate; aci de o abstinență de pustnic, 
aci apoi lacom de plăcerile vieţii; fugind de 
oameni și căutându-i; nepăsător ca un bă- 
trân stoic și iritabil ca o fată nervoasă. Ciu- 
dată amestecătură! — fericită pentru artist, 
nenorocită pentru om! 

Primăvara următoare a plecat cu o trupă 
ambulanță de teatru prin Moldova. Am așteptat 
toamna pe Eminescu în zadar — trupa s'a 
întors fără dânsul. 

Părintele lui, de fel din Botoşani, l-a regăsit 
pe excentricul fugar și, mai cu binele, mai 
cu deasila, l-a trimis la Viena. 

Am văzut mai târziu „Ideal pierdut în 
noaptea unei lumi ce nu mai este...“ Emi- 
nescu își țineă făgăduiala: copilul creșteă 
om mare. 

Mai în urmă, l-am întâlnit tot aici pe Emi- 
nescu cu un frate al lui, ofițer. Plecau amândoi 
în străinătate, el la Viena, celălalt la Beriin. 

Militarul eră frate mai mare; tot așă de 
frumos, de blând și de ciudat — o isbitoare 
asemănare în toate. 


Acela a mers la Berlin; în câteva luni a 
speriat Academia militară cu talentele-i şi a 
dat un examen care l-a făcut pe mareșalul 
Moltke să se intereseze foarte de aproape 
de soartea lui, hotărît să-l ia pe lângă dânsul. 
Ca să-și incoroneze succesul, militarul s'a 
dus acasă și, fără să lase măcar o vorbă, s'a 
împușcat. 

Peste mai multă vreme, când am vorbit 
cu Eminescu de trista împrejurare a milita- 
rului, el mi-a răspuns râzând: 

„Mai bine! ala eră mai cuminte ca noi.“ 

Peste câţiva ani a venit în București tata 
lui Eminescu, Eră un bătrân foarte drăguţ, 
glumeţ și original. Făcuse o bună afacere 
și venise să-i cumpere fiului haine Și cia- 
sornic și să-i dee „din vieață“ o sută de gal- 
bini, partea lui de moștenire din averea pă- 
rintească, 

L-am întrebat atunci pe Eminescu dacă 
muma lui mai trăiește. Mama murise, dar, 
după aerul posomorît cu care mi-a răspuns, 
am înțeles că de moartea ei se legau niște 
amintiri mai crude decât ca de o moarte 
normală, nu numai dureroase, dar și neplă- 
cute. 

Am aflat apoi că o soră a lui, care-l iubeă 
foarte, trăiă retrasă într'o mănăstire: biata 
fată eră paralizată din copilărie. 

Şi au fost oameni, nu de rând, oameni de 
seamă, cărora le-a plăcut să facă sau să 
lase a se crede că nenorocirea lui Eminescu 
a fost cauzată de vițiu. 

Eră, în adevăr, un om dezordonat, dar nici 
decum vițios. În lumea asta, mulțimea celor 
de rând crede că plăcerile materiale ale vieții 
sunt privilegiul lor excluziv și că oamenii 
rari nu au voe să aibă și ei defecte. 

Aveă un temperament de o excesivă ne- 
egalitate, și când o pasiune îl apucă, eră o 
tortură nepomenită. Am fost de multeori 
confidentul lui. 

Cu desăvârșire lipsit de manierele comune, 
succesul îi scăpă foarte adesea... Atunci eră 
o sbuciumare teribilă, o încordare a simţirii, 
un acces de gelozie, cari lăsau să se între- 
vază destul de clar felul cum acest om su- 
perior trebuiă să sfârșească. 

Când osteneă bine de acel cutremur, se 
închideă în odaia lui, durmeă dus și peste 

două trei zile se arătă iar liniștit ca „Lu- 
ceafărul lui — nemuritor și rece“. 

Acum începeă cu verva lui strălucită să-mi 
predice budismul și să-mi cânte Nirvana, 
ținta supremă a lui Buda-Cakiamuni. 

O așă încordare, un așă acces a avut în 
ultimele momente bune: acela a fost semnalul 
sfârșitului. După cutremur, el nu s'a mai în- 
chis în odaie să se culce și să mai facă ce 
făceă mai nainte Luceafărul. A pornit înainte, 
tot înainte, până ce a căzut sub loviturile vrăj- 
mașului pe care-l purtà în sânu-i încă din sânul 
maicii sale. Copil al unei rasse nobile și bă- 
trâne, în el se petrece lupta decizivă între 
flacăra celei mai înalte vieți și germenul 
distrugerii finale a rassei — geniul cu nebunia. 

Lupta a fost groaznică. Încercarea, drumul, 
cătră Nirvana a fost tot așă de dureroasă 
cât şi de strălucită. 

În capul cel mai bolnav, cea mai lumi- 
noasă inteligență — cel mai mâhnit suflet 
în trupul cel mai trudit! Și dacă am plâns 


LUCEAFĂRUL 


Nru! 13, 1909. 


când l-au așezat prietenii și vrăjmașii, admi- 
ratorii și invidioșii, sub „teiul sfânt“, n'am 
plâns de moartea lui; am plâns de truda 
vieții, de câte suferise această iritabilă na- 
tură dela împrejurări, dela oameni, dela ea 
însăși. 

Acest Eminescu a suferit de multe, a su- 
ferit și de foame. Da, dar nu s'a încovoiat 
niciodată: eră un om dintr'o bucată și nu 
dintr'una care se găsește pe toate cărările. - 

Generaţii întregi vor să suie cu pompă 
dealul care duce la Șerban-Vodă, după ce 
vor fi umplut cu nimicul lor o vreme, și o 
bucată din care să scoţi un alt Eminescu 
nu se va mai găsi poate. 

Să doarmă în pace necăjitul suflet. 

Ferventul budist este acum fericit: el s'a 
întors în Nirvana — așă de frumos cântată, 
atât de mult dorită — pentru dânsul prea 
târziu, prea de vreme pentru noi. 


1889, iunie 18. I. L. Caragiale. 


~A 


„Floare albastră“. 


Tu, floare-albastră, mică, veștejită, 
De-ai ști vorbi, să spui de unde ești, 
De-așă de dulci miresme răspândești, 
Că pare 'n jur odaia înflorită. 


Pe un mormânt tăcut, ai fost ursită, 
La umbra unui teiu, să înflorești... 
Te legănă în tainice povești 

A frunzei șoaptă m veci neadormită... 


Sorbit-ai din adâncuri de mormânt 
Acea mireasmă dulce 'mbătătoare? 
Sub glie doarme și viseaz' un sfânt 


În pace de dureri alinătoare, 
Pe care na găsit-o pe pământ... 
Eşti visul lui cel drag, albastră floare? 


I. Borcia. 


Mihail Eminescu. 


Preot sfințit de mâna suferinței, 
Pe fruntea ta senină strălucește 
Lumina celor care poartă cârme. 


Cântarea ta cu freamătul de frunze, 
Cu glasul valurilor obosite 
Mereu va povesti cu jalea noastră: 


„Veniţi la mine cei striviți de soarte 
Şi cei răniți în lupte, să vă vindec, 
Toţi — robii dragostei fără nădejde, 
Veniţi la mine să varăt limanul.“ 


Maria Cunţan. 


SS 

Amintiri despre Eminescu. 


Eram în gimnaziu când am cetit primele 
poezii ale lui Eminescu și fantastica lui nuvelă 
„Sărmanul Dionis“. Versurile lui exercitau 
asupra mea o înrâurire extraordinar de pu- 
ternică; adâncimea fascinantă a gândurilor 
lui mă umpleau de un fior mistic, de o ad- 
mirație estetică. Și de multeori am căutat 
să construesc în închipuirea mea de copil 
figura necunoscută a acestui zeu, care mi 
se păreă că trebue să trăiască o vieață cu 
- totul deosebită de a noastră, într'o lume 
supraumană, în basme. Credeam câteodată că-l 
zăresc în unele tablouri din „Sărmanul Dionis“, 
o vagă siluetă care se depărtă mereu, și par'că 
se topiă într'o lumină intensă, ameţitoare. 

Când am terminat liceul, aveam în cap 
figura lui Eminescu, aşă cum mi-o făcusem 
eu: un tânăr slab, înalt, palid și tras la faţă, 
cu ochii negri, visători, pe umeri îi cad plete 
ondulate, o haină lungă și veche îi acopere 
trupul până ’n călcâie; el nu vede pe unde 
calcă, nu se uită la nimeni, și merge ca un 
somnambul, parc'ar pluti. 

Trei ani am căutat pe ulițile capitalei fi- 
gura aceasta, și n'am găsit-o. Intr'o zi, mă 
întorceara cu mai mulţi prieteni dela Univer- 
sitate. In dosul pasajului, aud pe cineva zi- 
când: „Uite Eminescu!“ Toţi ne oprim să-l 
vedem. Un om în vârstă, bine făcut, rotund 
la față, fără plete, îmbrăcat ca toți oamenii... 
Îl văd suindu-se "n tramvai, — mă despart 
de prieteni și mă urc și eu. M'așez în fața 
poetului și-l privesc, dar cu ce sfieală! El 
ține pe braţe un ghiozdan ros pe la margini: 
degetele dela mâna dreaptă îi sunt pline de 
cerneală violetă, ochii lui mici, înfundați, cu 


gene rari, au privirea vagă și ostenită a 


omului distras, dus pe gânduri. 

Lângă el stă o cocoană slabă și sulimenită, 
care-l privește fix, din ce în ce mai intrigată. 
Ea îşi șterge cu batista colțurile gurii, și-și 
potrivește bridurile dela pălărie, cu gesturile 
unei persoane gata să ia o hotărire. 

— Așa-i că nu mă mai cunoașteţi, dom- 
nule Eminovici ?... 

Eminescu se 'ntoarce; un zâmbet blând îi 
luminează faţa. 


— Doamna A... cu ce pricină pe-aici? 

Și doamna îi spune că fata ei a părăsit 
„trupa“ și caută un loc de profesoară; îi 
aduce aminte de când făceă și el parte din 
trupă, și oftează... 

— Dar d-ta, ce faci aici în București? 

— Eu... dau lecții. 

Suntem în strada Buzeștilor. Eminescu se 
ridică 'ncet şi face semn conductorului să 
oprească. 

— Ce, pe aici stai? 

Poetul răspunde c'o mișcare plictisită din 
cap, care 'nsemnà și „da“, și „bună ziua“, 
și multe de toate. 

x 

Cinci ani după asta. Stăm amândoi la o 
masă în cafeneaua dela „Imperial“. In fața 
noastră, la o altă masă, e un bătrân chel, 
co figură foarte expresivă, de-o slăbiciune 
şi de-o paloare bolnăvicioasă. Eminescu îl 
priveşte lung, milos, — nu-și poate luă ochii 
dela el. Se pleacă încet la urechea mea. 

— Oare cine-o fi? tu nu-l cunoști? 

— Nu... da de ce mă 'ntrebi? 

— Grozav seamănă cu tata. 

Intrebăm pe chelner, și aflăm că-i consulul 
dela Salonic. 

Poetul mă sfătuește să traduc în versuri 


„Cei șapte dela Teba“ și laudă seninătatea 


și măreţia tragediilor clasice. 

O fetiță, c'un paneraș de flori, se tot milo- 
gește pe lângă noi, cun aer de sfâșietoare 
mizerie. Aleg o garoafă și o dau poetului, 
care-mi spune că-i plac florile. Eminescu 
ridică 'm sus garoafa cun gest delicat, se 
uită gânditor la petalele învoalte, de un roș 
închis, și, ca și cum ar reluă șirul unei dis- 
cuții întrerupte un moment, îmi spune: 

— De geaba, ne trebue un poet care s'o 
ia peste câmpi, nebunește... ne trebue ceva 
nou, cu totul nou... un nebun, dar un nebun 
de geniu, care să-și croiască el o formă a 
lui ṣun drum neîncercat de nimeni... 

Eu îl privesc lung, nedumerit; aștept să 
văd cu ce se leagă asta. 

— Uite, dintre tinerii de azi, știi cine dă 
semne c'are să fie un poet mare la noi? 

1% 

— Cine? 

— Mile. Da, da, nu te uită, Mile e poet... 
In „Caetul roșu“ al lui am găsit lucruri mi- 
nunate, minunate !... 

Acum prind legătura: roșața garoafei a 
chemat „Caetul roș“. 

E târziu, aproape miezul nopții. Afară 
plouă, și cum navem umbrelă, o ținem mai 
mult o fugă pân' la otel Metropol. 

— Rămâi la mine 'n noaptea asta... 

— Nu pot, am de făcut gazeta pe mâine... 
și mie nu-mi vine îndemână să scriu decât 
acasă la mine. Da hai, că mă sui și eu 
pentr'un sfert de ceas, poate-a mai stă ploaia. 

Eminescu are chef de vorbă. Imi poves- 
tește o dragoste a lui, o întâmplare curioasă, 


= 


care i-a inspirat poezia „Luceafărul“ și care 
nu se poate spune aici... 

— Dar ştii că sunt două aproape. 

Işi ia pălăria și pleacă grăbit. 

Mă culc. Ascult cum răpăe ploaia pe co- 
periş; şi mă gândesc la marele Eminescu, 
cât îi de sărac și de chinuit. Am un bilet de 
loterie, și fac planuri generoase pe câștigul 
cel mare, de 100.000 de lei. Aud pași pripiți 
pe sală... o bătae discretă în ușă. 

— Cine-i? 

Aprind lumânarea. Eminescu, ud leoarcă, 
își ia floarea de pe masă și sgrebulit, c'un 
râs copilăresc, îmi zice „noapte bună“ și 
pleacă. 

Pentru prima oară poetul îmi da de gândit. 


A. Vlahuță. 


ca 


Geneza unei critici." 


A apărut la Blaj, înainte cu aproape două- 
zeci de ani, o critică asupra lui Eminescu. 
Cartea a avut efectul unei descărcări de pi- 
stol într'o sală de concert. Tânăra generație 
română se află pe atunci sub influența operei 
poetice a lui Eminescu, cum observă d-l T. 
Maiorescu,*) care se uniă de astădată în ve- 
deri cu d-l Dobrogeanu-Gherea. 

Tot ce se scriă pe atunci purtă marca 
creațiilor eminesciene, și cum discipolii mai 
mărunței sunt mai zeloși adese decât ma- 
estrul, tinerii poeţi trăiau într'o atmosferă de 
lacrimi și suspine, cu gândul aţintit spre 
neantul Nirvanei ... 

A fost o mare cutezanță din partea criti- 
cului anonim dela Blaj, să-și ridice glasul lui 
de protest întrun templu, unde toți stau cu 
capetele descoperite. | s'a răspuns cu înjurii, 
cu conferenţe de indignare la Ateneu, sau 
cu — tăcere suverană. Totuș s'au aflat încă 
pe atunci oameni, cari aprobau scrisul cri- 
ticului anonim din Blaj și între cărţile lui 
găsești și volume de ale autorilor cunoscuți, 
cari i le dedică „în semn de stimă pentru 
studiul critic asupra lui Eminescu“. 


5 Mihail Eminescu, Studiu critic, Blaj 1891. 206 pp. 
în 8°, preţul 40 cr. 
2) Critice III, 111. 


Scopul acestor şire nu este de a susținea 
îndreptățirea acestei critici, dat fiind tonul 
aproape violent al ei, ci de a scoate la iveală 
motivele, cari l-au determinat pe autor să ia 
condeiul în mână și, mai ales, motivele cari 
l-au făcut să scrie în tonul acela. Două lu- 
cruri destul de importante pentru a vedeă 
cu totul în altă lumină atât opera cât și 


autorul. 
x% 


Scriind toată lumea de atunci sub influența 
lui Eminescu, scriitorii ardeleni erau cu atât 
mai încătușați, cu cât nu aveau pe atunci 
nici un talent mai de seamă — Coșbuc tre- 
cuse în țară la 1890, fără de a fi fost remarcat 
după vrednicie — ci numai versificatori mai 
mult sau mai puțin îndemânatici în făurirea 


" rimelor. Poetastri aceștia erau imitatori ser- 


vili ai lui Eminescu, măimuţărind decepții și 
desnădăjduiri, cari dau o aureolă de suferință 
marelui cântăreț al durerii. 

Intre versificatorii aceștia, anonimul din 
Blaj descopere cu mirare un preot și un can- 
didat de preot. Cel dintâi spuneă, într'o poezie 
foarte întunecată, că vieața de apoi este ?): 
„O nimica fără margini, fără fund şi un haos 


3) Cf. „Familia“, an. |, pag. 46. 

fără margini“; cel de al doilea spuneà') că: 
„morții dorm de veci în risipire.“ 

Poeziile aceste i-au dat prilejul să scrie 
articolul „Tinerii preoți din clerul nostru“, 
în care scrie între altele °): „Ce ne cauzează 
însă durere și nouă, este împrejurarea aceea 
tristă, că nu puţini din tinerii clerului nostru, 
cari se încearcă pe terenul poetic, își iau de 
îndreptariu modele de acele, cari nu numai 
că nu stau pe baza creștinismului pozitiv, ci 
cuprind idei, cari sunt deplina negațiune a 
creștinismului.“ 

La alt loc, după ce admite imitarea formei 
lui Eminescu, căreia îi recunoaște unele ca- 
lități, adaogă: „Nu putem fi însă indiferenți, 
când preoții sau candidaţii de preoți, nu 
imitează numai forma, ci spiritul poeziilor 
lui Eminescu, și astfel se fac apostolii lui 
Schopenhauer și preoții lui Buddha, în po- 
porul nostru, care nu de așă ceva are lipsă, 
ci de preoți în spiritul adevărat evanghelic“... 

Și încheie: „Dacă, zic, totuș voesc să-l imi- 
teze pe Eminescu, atunci îi rugăm ca să imi- 
teze pe Eminescu și în trăsătura cea nobilă 
a caracterului lui. Văzând adecă cineva tem- 
peramentul cel liniștit și blândeţa lui Emi- 
nescu, l-a întrebat că de ce nu sa făcut 
preot. La aceste a răspuns Eminescu: „Nice 
un stat din lume nu mi-a plăcut ca statul 
preoţesc. Și dacă aveam credință, preot m'aș 
fi făcut. Fiindcă însă nu o am, nu m'am făcut, 
ca să nu viu în contrazicere cu mine însumi. 
Sapienti sat!“ 

Articolul acesta, pe care l-ar puteă iscăli, 
credem, oricare profesor de teologie din Blaj, 
Sibiiu sau București, este preludiul criticei, 
care se începe cu numărul 17 al „Unirei“. 

Probabil critica nar fi apărut niciodată, 
și nu s'ar fi scris! în tonul acela aproape ve- 
hement, dacă nu interveniă o întâmplare ho- 


tărîtoare. À 


Eram pe atunci în clasa a V-a gimnazială 
şi redactam, în mare taină, cu camerazii mei 
o revistă literară. Cetiam pe Eminescu, îl 
știam pe din afară, ne îmbătam de muzicali- 
tatea limbei lui, fără a pătrunde însă miezul 
adânc al creațiilor. Plutiam într'o atmosferă 


1) Ibid. nr. 2. 
3) Cf. „Unirea“, an. |, pag. 46. 


de mohorîre și resignare, ne gândiam la mul- 
tele dureri, ce aveau să ne întâmpine în vieață 
și ne gândiam la Moartea salvatoare: 

Și-apoi cine știe de este mai bine 

A fi sau a nu fi... 

A fi — nebunie şi tristă şi goală... 

Farmecul deosebit al limbei, imaginile în- 
drăsnețe și neobișnuite ne încătușau, și 
noi începeam a uită pe Murășan și Bolin- 
tineanu înainte de a-i fi cunoscut măcar 
cum se cade. 

In „revista“ ce o redactam în taină nu 
scriam decât poezii pesimiste, nuvele sfă- 
șietoare și maxime, în cari spuneam, cu 
multă cunoștință de vieață, că existenţa nu 
are nici un rost, că totul e spoială, și că 
singură moartea e îngerul pal, care pune 
capăt acestor dureri neîntrerupte și de prisos. 

A venit, însă, așa din senin, un trăsnet și 
ne-a trezit din aceste visări de nemai sfârşită 
jelanie. Un tovarăș mai slab de înger, pro- 
babil un „poet“, căruia nu i sa îngăduit in- 
trarea în Panteonul revistei, a spus ceva 
„prefectului“ și numai ce ne pomenim într'o 
seară de „silențiu“ că mâni sacrilege se întind 
spre pupitrul tăinuit și — ne secvestrează 
revista. 

Rectorul s'a făcut foc și pară. 

Ne-a citat în cancelarie, ne-a tras o să- 
puneală, de nu mai eră să nimerim ușa 
când să eşim. 

ȘI noi stam cu ochii în pământ și pă- 
mântul nu se îndură să ne înghiță. 

Au urmat câteva săptămâni de supliciu. 
La prânz, rectorul ne opreă puțin, apoi în- 
cepeă să cetească părţi inculpate din poeziile 
și nuvelele noastre disperate. Aveă un zâm- 
bet răutăcios, iar noi ședeam ca țintuiţi pe 
scaune, mulțumiți pentru discrețiunea deli- 
cată, că numele noastre se treceau totuș sub 
tăcere. 

In acele câteva săptămâni discuția se în- 
vârtiă în jurul lui Eminescu, căruia rectorul 
nostru îi recunoștea din ce în ce mai puține 
calități, până într'o zi îl auzirăm spunând 
cuvântul hotăritor: 

— In urma urmei Eminescu nici wa fost 
ceva poet mai de seamă. Voi arătă eu, că 
ma fost.... 

Și așa s'a pornit critica aceea, 

Revista noastră şi-a pierdut urma prin 
cine știe ce dosar obscur, și, vai, acolo s'au 
pierdut și cele dintâi dibuiri literare ale vi- 
surilor noastre juvenile... 

Autorul odioasei critice apare, cred, în altă 
lumină, dacă cunoaștem geneza ei, și dacă 
apreţiem zelul lui de a luptă împotriva in- 
fluenței dezastroase, pe care Eminescu o 
puteă exercită, mai ales asupra tinerimii ne- 


IUCEAFĂRUI, 


Nrul 13. 1909. 


vârstnice, lucru admis de chiar cei mai mari 
admiratori ai poetului. 

Adevărul doare adzseori, mai ales când el 
se izbește de figura cea mai uriașă a literaturei 
noastre, dar oricât de preocupat, exagerat 
și vehement a fost criticul anonim din Blaj, 
el a scris în cartea lui odioasă și multe pa- 


pini de adevăr! 
Al. Ciura. 


SS ——279 


Lui Eminescu. 


Vârful nalt al piramidei ochiul meu abia-l atinge... 
Lâng” acest colos de piatră vezi tu cât de mică sânt. 
Astfel tu m a cărui minte universul se resfrânge, 

Al tău geniu peste veacuri rămâne-va pe pământ. 


Și dorești a mea iubire... 


Prin iubire pân' la tine 


Să ajung și a mea soartă azi de soarta ta s'o leg, 
Cum să fac! Când eu micimea îmi cunosc atât de bine, 
Când măreaţa ta ființă poate nici n'o înțeleg. 


Geniu tu, planează m lume! Lasă-mă în prada sorții 
Și numai din depărtare, când și când, să te privesc, 
Martora măririi tale să fiu pâr la pragul morții 

Și ca pe-o minune ’n taină să te-ador, să te slăvesc. 


28 August 1885. 


Veronica Micle. 


2) 


. 


Cântecul frunzelor.” 


Cântul frunzelor uscate 
Trist îngână-a nopții pace; 
Ceva tainic, ceva aspru 
Și amar într'ânsul zace. 


Când l-asculţi din prag, te-ajunge 
Dor nebun, să pleci departe; 

De iubeşti, nădejdi şi visuri 

Ţi se par atunci deșarte. 


Când l-asculți mergând pe cale, 
De ești vesel, cazi pe gânduri, 
De ești trist, te stăpânește 
Vraja celor patru scânduri. 


ou 


Ecaterina Pitiş. 


Fragmente. 


Numai Arta națională are rațiune de a fi, numai ca 
naşte in inimile indivizilor întărirea şi intensivitatea 
acelui simțământ subiectiv care-i face ca toți să se 
numere membri aceluiaş corp. M. Eminescu. 

* 


Lucrarea ce un mare artist ca Eminescu o lasă este, 
cu toate calitățile și defectele ei, ceva sfânt, fiindcă 


in ea se 'ntrupează pipăit, şi pentru o vieaţă mai du- 
rabilă decât chiar a neamului său întreg, gândiri şi 
Ssimţiri de veacuri ale acestuia, și de aceea, fără teamă 
de exagerare, sa putut zice că o aşa lucrare este 
patrimoniul omenirii întregi, nu numai al unui neam. 


I. L. Caragiale. 


1) Din volumul ce va apărea în curând in editura „Minervei“. 


www.dacoromanica.ro 


Nru! 13. 1909. 


LUCEAFĂRUL 


to 
> 
BI) 


lon Creangă şi Mihail Eminescu. 


Astăzi când prieteniile adevărate sunt atât 
de rare, mai cu seamă acele care să 
unească pe doi scriitori, ne întoarcem 
sufletul cu adevărată evlavie cătră prietenia 
care a legat pe genialul poet Mihail Eminescu 
de marele prozator lon Creangă. — De câte 
ori am călcat pragul căsuței din Țicăul de 
sus Nr. 4, boijdeuca lui lon Creangă, de atâtea 
ori mi sa întors amintirea spre dânșii, pă- 
rându-mi-se că-i văd pe amândoi, unul lângă 
altul, visând la vremile fericite ale poveştilor 
cu Feţi-Frumoși și llene Cosânzene, la vre- 
mile ce atât de mult îi ispiteau. —— 

Dela tovarășa de atâţia ani, dela soția a 
doua a lui lon Creangă, d-na Deliu, am cules 
câteva amănunte asupra acestei prietenii, 
amănunte cari coincid cu cer- 
cetările mele și cu cele ce 
s'au mai scris asupra marilor 
scriitori. 

E lucru neîndoielnic că Emi- 
nescu a dus pe Creangă în 
Societatea „Junimea“. - To- 
varășa lui I. Creangă a fost 
martoră scenei care a hotă- 
rît intrarea povestitorului în 
acea societate. — Intr'o seară, 
Eminescu și-a îmbiat prietenul 
să meargă la Junimea; Creangă 
nu prea voiă, când poetul însă 
îl rugă în numele prieteniei 
ce-i uneă, Creangă nu a mai 
stat o clipă la îndoială și s'a 
dus in societatea pe care a 
ilustrat-o mai târziu întrun 
chip atât de strălucit. 

Eminescu  îndemnase pe 

„Lasă Creangă, ai să cetești în Junimea, tu 
mai nevoie să fii corectat de nimeni“. Erà 
stingherit oarecum când vedeă că Creangă 
îl puneă mai sus de cât înțelegeă el că e 
față de prietenul său. — Cine știe dacă 
Eminescu care-și dădeă seamă de ferme- 
cătoarele „Povești și Anecdote“ ale lui 
Creangă, nu s'a oprit să mai revie asupra 
unor încercări mai din tinereţe ale lui, scoase 
din legendele și poveștile 'noastre, crezând 
că golul din literatura românească se um- 
pleă îndeajuns, şi mai trainic, cu opera lui 
Creangă. — Îi plăceă mai mult lui Eminescu 
să-l asculte povestind. Creangă îi povesteă, 
iarna, la gura sobii, cu câte un pahar de vin 
vechiu roșiu, fiert cu zahăr, scorţişoară și 

mărgăritare, care-s Pove- 
știle lui. Câteodată, stând 
amândoi în odaie, sau sub co- 
pacul umbros din ograda din 
fața casei, Creangă rugă pe 
Eminescu să asculte ce scri- 
sese. — Eminescu se uită duios 
la Creangă și-i răspundeă: 


Tewrpabie inotodastez KYNE T (KHE: 
onai pappi > ÄAOKYÝ HAIGE » Cu sasi i 
vE bujana iawa. ) 

Carte dăruită de Eminescu prietenului său Creangă. 

măr domnesc, — vara în cerdacul dedindosul 
casei, unde și astăzi mai stau câteva lucruri 
dăruite de poet lui Creangă, în cerdacul din 
care li se pierdeă privirea tocmai pe dealul 
Ciricului, departe încolo. 

Din biblioteca lui Ion Creangă, alcătuită 
mai în întregime de cărți vechi, românești, 
cu însemnări pe ele, despre care d-l Teo- 
dorescu Kirileanu a scris în revista „Șeză- 
toarea“, făceau parte și unele cărți și stampe 
dăruite povestitorului de cătră Mihail Emi- 
nescu. — Celce scrie aceste rânduri posedă 
două stampe: portretele lui Schopenhauer şi 
Frederic cel Mare, dăruite prozatorului de 
cătră poet, precum și o carte, de mare preţ 
bibliografic: „De obște Geografie, pe limba 
moldovenească scoasă de pe geografia 
lui Bufieră (sic) de cătră Amfilohie Hotiniul, 
și tipărită în 1795 August 22.“ — Pe cea din- 
tâiu pagină a cărţii, după cum se vede în ală- 
turatul clișeu, Creangă scrie cu mâna lui, că 
această carte i-a fost: dăruită de cătră 
d-l Mihail Eminescu, eminentul scrii- 
tor și cel mai mare poet al Românilor. 
1878. — 

Când li se ură de oraș și lume — lume 
străină cu totul de sufletul și idealul lor, — 
luau drumul Sculenilor, unde făceau băi, și 
rătăciau apoi ziua întreagă în păduricea de 
pe malul Prutului, uitându-se cum tulburile 
lui valuri îi despărțeă de Basarabia. — Și 
cine știe câte vise de aur nu le năvăleă în 
minte, înfierbântându-le sufletul, uitându-se 
la făşia de pământ ce-și pierdeă zările în 
apusul zilelor de vară... 

Altădată fugeau tocmai în Târgușor, din- 
colo de bariera Iașului, la crâşma lui Țâru, 
dimpreună cu Zahei, fratele lui Creangă. — 
Acolo, tolăniți pe iarbă, puneau de le cântă 
doi țigani zdrenţuroși, — unul cu scripca și 
celalt cu cobza, — cântecele glăsuite altă- 
dată de cătră Barbu Lăutarul, iar ei mâncau 
friptură din hârgău, cu mămăligă; aceste se 
preparau lângă dânșii, pe iarbă. — Și trăiau 
altă vieaţă, în alte vremuri, și n altă lume. 

Dar mai des scoborau cărarea din vale de 
casa lui Creangă, și suiau dealul Ciricului 
pe care îl măsurau în lung până la via re- 
gretatului lanov, în lat până în zare, plimbân- 
du-se până la vremea mesei, pregătită de 

cătră soția lui Creangă. Eminescu stăteă la 
Creangă câte două și trei zile, iar alte dăți 
câte o săptămână în șir. — Atunci puneau 
ei multe la cale și multe mai plănuiau în 
odaia cu ferestre mici, tăiate în păretele de 
vălătuci al casei. 

Când Eminescu plecă din lași, mare lucru 
dacă treceă o lună două fără ca ei să nu 
se vadă. Îi loveă dorul, — și ori Creangă 
se repezeă până în București, ori Eminescu 
veneă la laşi. 

Un amănunt interesant în legătură cu una 
— poate cea din urmă — din aceste revederi; 
Eminescu veni la lași, abătut. — Nu stătii 
mult și-i ceti lui Creangă „Doina“ scrisă 
la București. — Apoi, când se puse să se 
odihnească, scoase din buzunar un revolver 
mic și-l așeză pe masă. — La întrebarea 
lui Creangă, că de ce-l poartă, Eminescu 
răspunse: „Că îi eră frică să nu-l ucidă 
cineva“. Acest lucru îl îndureră adânc pe 
Creangă, şi-l făcù să se uite îndelung la 
fața obosită a poetului care adormise pe pat... 

O boală grozavă, care îndureră pe toți acei 
ce înțelegeau marea pierdere ce sufereă litera- 
tura românească, duse grabnic pe Eminescu 
în mormânt. — Aceasta se întâmplă în ziua 
de 29 lunie 1889, se împlinesc douăzeci de 
ani, peste puţine zile. — După șase luni, la 
31 Decembrie, se stinge și Creangă, gră- 
bindu-se par'că să plece și dânsul în locașul 
de veșnică odihnă, unde prietenul său intrase 
mai decuvreme. * 

Acelora cari nu cunoșteau pe Eminescu 
decât din renume numai, li s'ar fi- părut cu- 
rioasă prietenia, rămasă ca un episod 
duios în cercul literar al Junimei, — dintre 
marele poet și neîntrecutul prozator. — Ba 
poate nu numai acestora li s'ar fi părut ne- 
potrivită legătura sufletească dintre acești 
doi scriitori, ci și acelora pentru care „Doina 
și Satira a Ill-a“ nu erau în deajunse dovezi 
ca să îndreptățească iubirea ce uneă pe celce 
cugetase asupra întrupării lumilor, asupra 
zădărniciei vieței și nestatorniciei iubirei, cu 
acela care povestise pur și simplu cum cres- 
cuse în Humulești, — un sat prizărit din 
preajma Cetății Neamțului, — cum mergeă cu 
colindul, cum cântă la strană sau cum prin- 
sese pupăza, — ceasornicul satului. 

Eminescu nu eră cunoscut mai deplin de- 
cât de un cerc restrâns. — Tocmai acum, 
în urmă, prin publicarea scrierilor necunos- 
cute ale lui Eminescu, oricine poate ajunge 
ușor la izvorul prieteniei dintre poet și 
Creangă. 

lubitori ai țărănimei, de puterile căreia 
ştiau că se leagă întreaga istorie naţională, 
toate _vitejiile și nizuințele noastre; dispre- 
țuitori a tot ce e străin, și mai cu deosebire 
antisemiți înfocaţi, potrivnici ai acelui neam 
care stângeă vieața românească a Moldovei 
sub privirile lor; adoratori ai comoarei de 
gândire și poezie, păstrată în adâncul mun- 
ților și pe întinsul acoperiș verde al câmpiei 
românești; dornici de vieața ascunsă, liniştită, 
care dă prilej gândirilor să făurească planuri 
de izbândă; și mai presus de toate oameni 
rămași cu apucăturile simple, graiul curat 
și simțirea limpede, astfel erau acești 
oameni. — Deci nu puteau să nu se iubească 
şi nici puteau să-și înfrâneze sufletele, por- 
mite să se unească în flacăra tainică a în- 
frățirei adevărate. — Chiar deosebirea, ce 
mai la urma urmei eră, între felul lor de a 
fi: tristețea care de sigur covârșiă adesea 
sufletul lui Eminescu, veselia ce cuprindeă 
mai cu putere și mai des sufletul lui Creangă, 

pe altul, întrupând din îmbrățişarea lor cele 


două fețe, — deosebite și cu toate aceste 
atât de strânse una de alta, — a simțirii ro- 
mânești. — Acest lucru face ca geniile lor 


să rămâie unite totdeauna, dupăcum în vieață 
fusese unite ființele acelora în care ele stră- 
luciseră. 

Tristeţa lui Eminescu, — înfiltrată sufle- 
tului românesc de cătră vremile de răstriște 
prin care dânsul trecuse, — izvorîtă din 
acea putere de concentrare a minţii ce fău- 
rise zicători adânci, poezii duioase, îi în- 
aripase gândirea făcându-l pe poet să-și 
așeze, în versuri, strălucitoarele lui “comori 
de simțire; veselia lui Creangă, —- tovarășa 
zilelor bune petrecute în adierea vântului și 
strălucirea soarelui, îi dase putinţa să aş- 
tearnă pe hârtie voioşiă sinceră, râsul smuls 
din inimă, care nu încape în vers, nu cu- 
noaște stavili ci hohotește de răsună văi și 
lunci, smulgând cu deasila ecoul ascunsurilor 
adânci. 

Cea mai mare parte din versurile lui Emi- 
nescu răsună ca melodiile doinei și a cân- 
tecelor de jale; aproape toată proza lui Creangă 
e chiuitul vesel al jocurilor voiniceșşti. 

Sufletele lui Creangă și Eminescu întru- 
pează sufletul românesc, în care de atâta 


— eră poate cea mai puternică legătură vreme se împacă înrourarea ochilor cu zâm- 
dintre ei. — Sufletele lor se complectau unul betul buzelor. 
Em. Gârleanu. 
(== |] 


Frunze, flori şi codru. 


— Din prilejul aniversării. — 


Dacă poetul durerii și al iubirii este slă- 
vit de urmașii săi pentru geniul cu care l-a 
împodobit natura, nu este mai puţin adevărat, 
că gloria poetului se datorește și înrâuririlor 
din afară, în mijlocul cărora a trăit. 

Nici una dintre înrâuririle acestea n'au 
stăpânit scrisul lui Eminescu în măsura în- 
tinsă, în care l-a stăpânit comoara poeziei 
noastre poporale. 

A făcut el însuși, pentru sine, o colecție 
de cântece din răslățitul nostru popor, în 
urma culegerii întocmite de Alexandri, precum 


și în urma ideilor și îndemnurilor ce dom- 
neau la societatea „Junimea“ din lași. 

Fără aceste cântece, modeste și risipite, 
făra acest — dacă vreţi — poporanism, 
combătut azi din unele părți, poetul nostru, 
mort inainte cu douăzeci de ani, war fi ajuns 
niciodată creatorul, de care până la el n'a 
mai avut parte poezia română. 

* 

Frunzele verzi, florile câmpului și ale po- 
milor, codrul cu bazmele lui și cu izvoarele, 
care joacă un rol atât de însemnat în vieața 

sufletească a ţăranului român, au înrâurit și 
adesea au inspirat lui Eminescu 
cele mai puternice de iubire curată și de 
dragoste pătimașă. 

Să urmărim, la întâmplare, câteva din pa- 
ginile acelea ale măestrului, care sunt pline 
de mirezmele de frunze, flori și codru. 

Ce e codrul? Un împărat slăvit. Din mila 
Măriei sale, a codrului, mii de neamuri cresc 
și înfloresc la poalele lui; în marca sa craiul 
codru poartă lună, soare şi luceferi; împre- 
juru-i are curteni din neamul cerb, iepuri 
purtători de vești, privighetori ce țin or- 
chestra, izvoare care spun povești; iar po- 
porul îl alcățuesc albinele de pe flori și 
furnicile de pe poteci. Craiul codru își adună 
la trebuință și sfatul: cai de mare, albi ca 
spuma, bouri cu steme în frunte, cerbi și 
ciute sprintene de munte, care stau de vorbă 
cu fagi și cu flori de tei. 

Colo șerpuiesc gingaşele cărări cu cotituri; 
acolo s'asculți glasul pădurilor și să vezi 
cum scântee stelele printre crengi, și cum 
iese luna dintro rariște de fag... E umbră 
de răchiți și miros de tei. lar în brațe? O 
dulce dragoste bălae... Ori o floare albă de 
cireş... 


versurile: 

Izvorul din codru tremură pe prund, crengi 
plecate ascund cărarea, flori cad în părul 
iubitei, și adormi în armonia codrului; izvorul 
te îngână cu un cântec, și vântul blând adie... 

Din ariniște vine seara; mirosuri dulci îm- 
bată fata. Ea pătrunde prin codri, lângă teiul 
vechiu și sfânt. Florile lui, până în pământ, 
ascund izvorul cel vrăjit; — iar sus, în brazii 
de pe dealuri, luna blândă fine strajă... 

Altă mândruliță își îndeamnă iubitul: Vino, 
iubite, în codrul cu verdeață, unde izvoarele 
plâng în vale... Acolo, în ochi de pădure, 
vom ședeă în foi de mure, tu mi-i spune 
poveşti; iar cu, pe un fir de romoniţă, voi 
cercă de mă iubeşti... Pe cărarea, în bolți 
de frunze, vom apucă spre sat în vale; săru- 
tări ne-om da, dulci ca florile ascunse; — 
căci frumoasă e şi.nebună e albastra floare... 

De altădată: stai singuratic, suspini şi suferi 
lângă lacul cel albastru, încărcat cu flori de 
nufăr. Treci mereu dealungul malurilor; 
pare că aștepți să se ivească ea din trestii, 
să plutiți în barcă cuprinși de farmec. In 
zădar! Ea nu vine! Lacul codrilor albastri e 
singur cu tine... 

lată, dincolo, crăiasa din povești, dând 
trestia într'o parte, peste unde fermecate 
aruncând trandafiri roşii, ca să vadă un chip; 
căci un cuvânt al sfintei Miercuri a vrăjit 
demult lacul, iar alt cuvânt rostit de sfânta 
Vineri a vrăjit şi trandafirii. 

În freamăt de codru scântee lacul, din gârle 
sună apa somnoroasă, ale paserilor neamuri 
ciripesc cu atât de multe înțelesuri. Izvorul 
îşi aşteaptă crăiasa cu părul ei moale și cu 
piciorul mic, cu ochii vineți şi cu privirea 
ostenită; şi flori să ploaie peste dânsa. 

Cornul sună dintre ramuri de arin, luna 
trece peste vârfuri, codru-și bate frunza lin... 
Vremea trece, vremea vine. 

lar când voi fi pământ în singurătate-mi, 
să-mi fie şi atunci codrul aproape; pe vâr- 
furi lungi de brad alunece luna; deasupra 
teiul sfânt să-și scuture creanga, şi nu-mi 
plângă nimeni la creștet; ci codrul vânt să 
dea frunzișului veşted... 

Mama, dulcea mamă, din negura de vremi 
mă chiamă la sine pe freamăt de frunze. 
Salcâmii se scutură de toamnă și de vânt 
deasupra criptei negre... Când voi muri, iubito, 

o ramură să frângi și la 
capul meu s'o 'ngropi; 
pe mine să nu mă plângi, 
ci lacrimele tale să stro- 
pească ramura din teiul 
dulce... 

Flori de tei înfiorate 
să-ți cadă în părul galben 
și pe fruntea albă... 

Pe malurile galbine ale 
Nilului crește stuful din 
adânc, florile sclipesc în 
soare, unele albe, 'maltc, 
fragede ca argintul din 
ninsoare, altele roșii ca 
jăraticul, ori albastre... 
Râul sfânt povestește 
despre vremi apuse, pal- 
mii risipiţi în crâng și 
auriţi de raza lunei își 

înalță sveltele trun- 
chiuri... Nilu "m fund are grădini, pomi cu 
merele de aur coapte... 

Dar iată, în depărtări cetele păgâne ale 
lui Baiazid; tată-le vânturate de oastea lui 
Mircea... Din neguri, dintre codri, doamna 
mărilor și a nopții varsă liniște și somn, 
dar lângă cortu-i unul din fiii falnicului dom- 
nitor stă și pe genunchi scrie o carte, s'o 
trimiță dragei sale: Te-am rugă, mări, rugă, 


să-mi trimiți pe cineva ce-i mai mândru n. 


valea ta: codrul cu poienele, ochii cu sprânce- 
nele; că și eu trimite-voi ce-i mai mândru pe la 
noi, oastea mea cu flamurile, codrul și cu 
ramurile... 

O fată mândră de împărat doarme după 
o pânză străvezie ca o mreajă și ușoară ca 
o bură, o pânză încărcată de un colb de 
pietri scumpe. Pe pat și la capu-i sunt pre- 
săraţi trandafiri. Sburător cu negre plete și 
cu ochii triști adânci, vine în toată noaptea 
la patul ei... Craiul bătrân, cu barba m 
noduri, ca și câlții când nu-i perii, îşi alungă 
fata, să n'o mai vadă în veci... Locașul ei 
nu mai este palatul singuratic, ci un ascunziș 
de colibă, unde întrun hârb arde un opaiţ, 
pe vatră se coc două turte în cenușă, la o 
parte stă o râșniță veche, în cotlon toarce 
motanul, sub icoană luminează o candelă cu 
un muc cât un sâmbure de mac, pe policioara 


Mormântul lui Eminescu (Cimitirul Bellu, Bucureşti). 


icoanei busuioc și mintă respândesc în co- 
libă o mireasmă pipărată, pe cuptor și pe 
pereți un copilaș din flori a zugrăvit cun 
cărbune purceluși cu coada sfredel și cu 
bețe în loc de labe, în ferestruie o beșică 
ține locul sticlei, prin care abeă trece o dungă 
mohorită și gălbuie... Deodată însă totul 
se schimbă și ea nu mai e singură cu băiatul; 
căci mirele Călin s'a rentors, îi netezește 
fruntea, ș'o desmiardă cu durere, ş'o privește 
în ochii ei plini de lacrimi... Dincolo de 
codri de aramă, în pădurea de argint, s'au 
pornit deodată două nunţi: una împărătească, 
a lui Călin care ţine mâna gingașei lui mirese, 
și altă nuntă a mirelui flutur, însoţit de 
țânţarii lăutari, de gândăcei, de cărăbuși, de 
fluturi veseli şi berbanți, și de altă mulțime 
de norod, pe care o așteaptă îndărătul ușii mi- 
reasa, viorica.... * 

Am lăsat la o parte înadins, din pildele 
de mai sus, toate cântecele poporale ale 
poetului, împreună cu cele câteva poezii, des- 
pre care însuși poetul scrie că sunt „în formă 
populară“, și am dat spicuiri numai din 
poeziile sale artistice. lar aceste poezii au 
putut să răsară din mintea măestrului poet 
numai pe temeiul poporanismului, pe 
temeiul bazmului și cântecului popular, 
care nu-i altceva decât părăul dela munte 

dând naștere și putere râului dela șes. Părăul 
acela, oricât de simplu și de clar, în izvoarele 
sale este mult mai complicat și mult mai 
adânc, decât să-l poți da gata în trei cu- 
vinte, - - fie chiar cuvinte academiciane... 
De altfel aproape toți duşmanii poporanis- 
mului sunt combatanți literari în disponibi- 
litate, cu gusturi de boieri scăpătați, având 


Nrul 13, 1909, 
cu toţii nota comună d'a afectà iubire pentru 
o literatură „aristocratică“ , — dar care în reali- 
tate nu-i deloc aristocratică, ci până acum 
nu e altceva decât un fel de rococo, bo- 
tezat cu numiri mai mult sau mai puţin mi- 
stice, terminate în -ism sau în altă silabă 
răbdurie a vremii noastre de astăzi. 


E. Hodoș. 


SNA 


Eminescu-Omul. 


(Comitetul constituit pentru comemorarea morții 
lui Eminescu a publicat un volum de 200 pagini în- 
chinat poetului genial al neamului nostru, cuprinzând 
articole şi date prețioase și nouă privitoare la vieafa 
și activitatea lui. Reproducem și noi un fragment din 
articolul d-lui I. Slavici, care dintre toți prietenii re- 
gretatului cântăreț a luat parte mai activă la ser- 
bările comemorative. Volumul Gălățenilor întitulat 
„Omagiul lui Mihail Eminescu, apărut sub îngrijirea 
d-lui Corneliu Botez, preşedinte de tribunal, care a 
binevoit a ne da autorizaţia să reproducem acest ar- 
ticol, se vinde pentru monumentul poetului Eminescu. 
ÎL recomandăm din toată inima cetitorilor noștri. 
Prețul unui exemplar: 3 Lei). 

Eminescu eră om de o vigoare trupească extra- 
ordinară, fiu adevărat al tatălui său, care eră munte 
de om şi ca fire grădină de frumuseţă, și ar fi putut 
să ajungă cu puteri întregi la adânci bătrâneţe, dac'ar 
fi avut oarecare purtare de grijă pentru sine. însuşi 
şi-ar fi fost încă copil îndrumat a-și stăpâni pornirile 
spre exces, 

El eră însă lipsit cu desăvârşire de ceeace în vieața 
de toate zilele se numește egoism, nu trăiă prin sine 
şi pentru sine, ci prin lumea, în care-și petreceă vieața, 
şi pentru ea. Trebuinţele, suferinţele şi durerile, în- 
tocmai ca şi mulțumirile lui individuale, erau pentru 
dânsul lucruri nebăgate 'n seamă. Ceeace-l atingeă 
pe el erau trebuinţele, suferinţele, durerile şi totdea- 
una rarele bucurii ale altora. De aceea, ziceă el, că 
multe dureri şi puţine plăceri — nu pentru el, ci 
pentru lumea oglindită 'n sufletul lui. 

Nu l-au înţeles şi nu sunt în stare să-i pătrundă 
firea ceice iau scrierile lui drept manifestare a fiinţei 
lui individuale. 

El niciodată nu s'a plâns de neajunsurile propriei 
sale vieţi şi niciodată nu a dat pe față bucuria izvo- 
râtă din propriile sale mulțumiri. Flămând, zdrenţuit, 
lipsit de adăpost şi răbdând la ger, el eră același 
om Senin şi veşnic voios, pe care-l ating numai mize- 
riile mai mici ale altora. Întreaga lui purtare de grijă 
eră deci numai pentru alţii, care după părerea lui nu 
puteau să găsească în sine înşişi mângăierea, pe care 
o găseà ci pierzându-se în privirea lumii ce-l încun- 
jură. „Nenorocirea cea mare a vieţii e, — ziceă el, 


— să fii mărginit, să nu vezi cu ochii tăi, să ştii 
puţine, să înţelegi rău, să judeci strâmb, să umbli 
orbecând prin o lume pentru tine pustie și să fii ne- 
voit a căută afară din tine compesaţiuni pentru munca 
grea a vieţuirii. Lui nu-i trebuiau nici bogății, nici po- 
zițiune, nici trecere 'n societate, căci se simţeă fericit 
şi fără de ele, şi din acest simţământ de fericire indi- 
viduală porneă mila lui cătră cei mulţi şi nemărginitul 
lui dispreţ faţă cu ceice-şi petrec vieaţa ’n flecării ori 
sporesc durerile omeneşti. În întreaga lui scrisă nu 
este o singură notă de ură, şi noi, care-l ştim în toate 
amănuntele vieţii lui, am rămas adeseori uimiţi de 
firea lui îngăduitoare faţă cu ceice se făceau vred- 
nici de a fi urâţi. Dispreţu! lui se dădeă însă pe față 
fără de nici o teamă și adeseori şi fără de milă şi 
mai ales aceasta făceă pe mulţi să se ferească de 
dânsul. 

Dacă n'a fost egoist în înţelesul comun al cuvân- 
tului, încă mai puţin a fost vanitos ori stăpânit de 
ambițiune: pornirea lui covârșitoare eră amorul pro- 
priu, şi nimic nu eră în el mai presus de simțământul 
de dignitate. 

„Ceeace li se poate iertă altora, — ziceă el ade- 
seori, — nu pot să-mi permit eu.“ 

Eminescu nu eră însă în stare să mintă, să treacă 
cu vederea reaua credință a altora, să tacă şi atunci, 
când eră dator să vorbească, să măgulească ori chiar 
să linguşească pe cineva și 'n gândul lui cea mai in- 
vederată dovadă de iubire și de stimă eră să-i spui 
omului și 'n bine, şi 'n rău adevărul verde 'n faţă. El 
eră în stare să se umilească, să stărue, să cerșească 
pentru vre-un nevoiaș: pentru sine însuşi însă cu nici 
un preţ. Vorba lui eră vorbă şi angajamentul luat de 
dânsul eră sfânt. Niciodată el nu luă asupra sa sar- 
cini, pentru care nu se socotiă indeajuns pregătit ori 
pe care nu eră gata să le poarte cu toată inima. 

Ori şi cât de pornit ar fi fost şi ori și cât de des 
s'ar fi pierdut în gânduri, el nu uită niciodată să-şi 
facă datoria, eră totdeauna la locul lui şi alergă după 
creditorii săi, dar contra propriei sale convingeri nu 
lucră cu nici un preţ. 

In mijlocul societăţii, în care i-a fost dat să-şi pe- 
treacă vieaţa, un asemenea om nu putea să facă ca- 
rieră, nici să-și creeze pozițiune,. 

„Când oamenii au trebuinţă de tine, — ziceă el ade- 
seori, — aleargă să te caute, sunt însă foarte mulţu- 
miţi când pot iar să scape de privirea ta pătrunză- 
toare şi de gura ta cea rea.“ 

Dac'ar mai fi putut să trăiască, el fără îndoială sar 
fi impus în cele din urmă. E puţin ceeace a făcut el 
în timpul scurtei și mereu sbuciumatei lui vieţi, şi 
numai puţini îşi vor fi putând da seamă despre ceeace 
am pierdut noi prin stingerea vieţii lui sufleteşti. 

Stăpânit de o neastâmpărată sete de ştiinţă, el 
studià mereu, şi nu eră nici o ramură de știință 
omenească, pe care nu ţineă s'o aprofundeze. Mereu 
se simţeă om încă neisprăvit, mereu îşi dădeă silinţa 
de a se desăvârși sufletește şi boala l-a cuprins încă 
în formaţiune. 

Știm azi, că boalele de felul celei ce i-a întunecat 
lui sufletul sunt trupești și în cele mai multe cazuri 
curabile. Își dădeă și el însuși seamă despre aceasta, 
şi sunt acum douăzeci şi cinci de ani, în ajunul ple- 
cării mele la Sibiiu, vorbiam adeseori cu inginerul 
Simtion, care-i dăduse adăpost în locuinţa sa, despre 
măsurile de precauţiune, pe care prietenul nostru 
comun are să le ice în viitor. 

Dupăce a stat câtva timp într'o casă de sănătate 
din. Viena, unde mai ales în urma unei abstinenţe stă- 
ruitoare şi-a venit în fire, a petrecut câteva săptămâni 
cu prietenul nostru Chibici-Râvneanul la Florenţa, apoi 
s'a întors om cu mintea limpede şi cu deosebire chib- 
zuit. Ne spunea că numai în urma lipsei de cumpă- 
tare s'a îmbolnăvit, și eră încredințat, că n'are decât 
să se ferească de excese pentru ca să-și păstreze să- 
nătatea. Nu i-a intrat lui niciodată și nu-i intră nici- 
odată în minte gândul, că mizeria, amărăciunile ori 
emoţiunile vii pot să turbure mintea unui om trupește 
sănătos. 

Amicii mei din Sibiiu, care-l! ştiau din Viena şi ți- 
neau mult la el nu numai ca scriitor, ci şi ca om lor 
totdeauna sim- 
patic, stăruiau 
să-l iau cu mine, 
căci nicăiri nu 

puteă să gă- 
sească o vieaţă 
atât de regulată 
ca n mijlocul 
lor. Il ademeniă 
şi pe dânsul 
gândul acesta; 
el însă totdeauna 
a fost lipsit de 
voinţă şi cu atât 
mai mult se lăsă 
acum în voia în- 
tâmplării. 

„Es ist nicht 
der Miihe wert! 
— mi-a zis el 
în trun rând. — 
Om din mine tot 
mo să mai iese! 


Eminescu la 1884—35. 


Prea sunt mulţi a- 
ceia, pe cari i-am 
jignit spunând ade- 
vărul, şi după cele 
petrecute nu-mi ră- 
mâne decât să stau 
sfiicios într'un coiț. 
Dacă mai nainte, 
voind să se apere, 
ziceau, că sunt rău- 
tăcios şi că exa- 
gerez, acum nu le 
va fi greu să mă 
prezente drept un 
descreerat“. 

Nefiind în stare 
să iee hotărire, el 
a rămas şi incetul 
cu încetul iar şi-a 

pierdut bunul 
cumpăt. 

Dându-mi azi seamă, ce eram eu sunt acum patru- 
zeci de ani, când l-am întâlnit la Viena, ce mă fă- 
cusem sunt acum douăzeci şi cinci de ani, când ne-am 
despărțit, şi ce-am ajuns azi, după o lucrare sufle- 
tească stăruitoare, sunt cuprins de adâncă jale când 
mă gândesc, ce-ar fi ajuns până azi el, care le vedeă 
toate cu ochi ageri, trăiă numai sufletește și mereu 
gândiă, mereu studià, mereu se înălțà prin sine însuşi. 

Pe acest om ajuns la desăvârşire l-am pierdut in- 
trânsul, şi convingerea mea e, că din vina noastră 
l-am pierdut. 

Pornit chiar din naşteie spre excese, el aveă mai 
mult decât alţii nevoie de stăpânire de sire, câci nu 
se poate cere, nici nu eră cu putinţă, ca atii să aibă 
pentru el purtarea de grijă, dacă cl însuşi nu ţinea 
să-şi pună frâu. Așa numai din simțământ de datorie 
însă și din iubire cătră sine însuşi el nu puteă să-și 
încordeze puterile: ar fi trebuit s'o facă de dragul 
cuiva, fiindcă ţine să trăiască și să-și păstreze toate 
puterile. El eră insă chiar şi la 1869, când l-am in- 
tâlnit la Viena, desgustat de vieaţă și „plictisit“, cum 
ziceă adeseori, de sine însuşi. Vedeă ori îşi reaminteă 
în fiecare clipă atâtea lucruri, care-l răsvrătiau ori îl 
umpleau de adâncă durere, încât cea mai mare uşu- 
rare pentru dânsul eră să doarmă ori să se peardă 
în gânduri ca să nu-şi mai dee seamă despre cele ce 
se petrec împrejurul lui. Ar fi voit adeseori să se po- 
trivească cu lumea, din care se socotiă osândit a face 
parte, dară firea lui se "'mpotriveă, şi de aceea îşi 
eră sie însuşi nesuferit, o sarcină pentru prietenii săi 
şi-o pacoste pentru toţi. 

„Nu merită să fie trăită vieaţa, pe care pot s'o 
am eu!“ — eră cel mai covârșitor dintre gândurile 
lui şi aceasta se dă pe față când intrun fel, când 
într'altul şi ?n scrierile lui. Aceasta îi face pe mulţi 
să creadă, că-și spun gândul adevărat ceice-și dau 
silința de a-l prezentă drept pesimist, care le vede 
toate în negru şi exagerează păcatele altfel mici ale 
oamenilor. 


AL „A PRR 

Nu e însă aceasta decât un neadevăr convențional 
născocit de ceice se simt atingi de scrierile lui. Pe- 
simist in înțelesul cinstit al cuvântului nu puteă să 
fie omul, care cră cuprins de pietate faţă cu „bătrânii“, 
totdeauna înţelepţi şi buni, nici omul, care se însu- 
fleţeă pentru poporul despoiat şi batjocorit de străini 
şi de înstrăinaţi, nici mai ales omul, care se luptă 
în toate clipele peatru biruinţa binelui despre care nu 
se îndoiă niciodată. — Urâtă afară din cale şi nesu- 
ferită i se păreă numai faza trecătoare din vieaţa 
poporului român, în care i-a fost rânduit să trăiască. 

Toate i se păreau spoială şi minciună şi mişelie 
şi nemernicie, şi întreaga ființă i se răsvrăteă când 
vedea furioasa goană după averi şi după poziţiuni, 
în care cei mai obraznici dedeau la o parte pe cei 
mai vrednici, cei slabi profitau de slăbiciunile celor 
tari, cei tari abuzau de nevoile celor slabi şi se tre- 
ceau cu vederea toate păcatele, iară virtutea eră luată 
drept nebunie. 

Aşa vedeă el lumca, în mijlocul căreia işi petreceă 
vicaţa: ce oare ar fi putut să-l îndemne a-şi încordă 
puterile ca s'o păstruze!? 

Nu voi cercetă, dacă şi eră în adevăr lumea aşa, cum 
el o vedeă şi dacă azi, după douăzeci şi cinci de ani, 
eae mai bură ori mai rea. Țiu numai să fie ştiut de 
toţi oamenii de bună credinţă, că el a fost foarte cru- 
țător în scrierile lui şi a ridicat numai un colţişor al 
vălului, de altminteri foarte subţire, care acopereă 
urâciunile socictăţii, în care-şi petrecea vieaţa. 

Au zis alţii lucruri şi mai multe şi mai grele şi nu 
s'a ținut seamă de spusele lor. Îşi dedeau însă cei 
atinşi seamă că ceeace Eminescu zice are să rămâie 
şi că, cetind scrisa lui, fii şi nepoți vor judecă şi vor 
fi cuprinşi de disprețul, care i-a întunecat lui vicaţa. 
De aceea a fost prezentat drept un fel de duşman al 
neamului omenesc, pe care atât de mult îl iubeă. 


Ştie fiecare din noi oamenii, care s'au făcut urgisiţi 
şi au avut să sufere prigoniri grele, pentrucă şi-au 
făcut datoria dând de faţă mișeliile, pe cari le fac 
alții. 

Un cas concret şi foarte luminos. 

Intr'una din zile intendentul unui internat a tăiat 
o vită bolnavă şi a luat dispoziţiunea, ca carnea să 
fie distribuită. S'a constatat însă că vita suferise de 
dalac şi astfel carnea nu a fost distribuită. Medicul 
internatului însă, ţiind să-şi facă datoria, nu s'a mul- 
țumit cu atât, ci a făcut raport autorităţii superioare, 
cerând să se ia măsurile de desintectare pe cari le 
cere legea. 

E o lege pozitivă, care croiește pedepse aspre 
pentru ceice ne pun în consumaţiune asemenea carne, 
ori nu fac desinfectarea prescrisă. N'a fost insă ni- 
meni pedepsit, ci i s'a cerut medicului conştiincios de- 
misiunea, pentrucă a scris negru pe alb adevărul, ca 
să-l afle şi ceice vin după noi. 

Tot astfel şi Eminescu a fost prezentat de cei 
atinşi de adevărurile spuse de el drept un pesimist 
cu inima neagră, drept un smintit care, în loc de a 
profită de bunăvoința oamenilor cu mare trecere, 
care-l îmbrăţişaseră, loviă orbește când într'unul când 
într'altul și li se făceâ tuturora nesuferit. 

Nu, — aşa nu a fost Eminescu nici ca om, nici ca 
scriitor. Dispreţul lui faţă cu unii eră manifestarea 
iubirii lui cătră toți. 

Dacă e deci adevărat, că ne aducem cu pietate 
aminte de el şi că ţinem să-i ridicăm un monument, 
nu pentru el ridicăm monumentul acesta, ci pentru 
noi înşine şi ceice urmează după noi, să ni-l amin- 
tim în fiecare luptă pentru biruinţa binelui, în care 
el a sângerat, și să urmăm cu puteri unite lupta 
aceasta, spre care el a voit să ne indrumeze. 


loan Slavici. 


Si 


Cuvânt ocazional în amintirea lui Eminescu. ') 


Astăzi se împlinesc douăzeci de ani decând truditul 
trup în care a fost sălăşiuit cel mai mare geniu al 
poporului nostru, şi-a aflat dorita odihnă de veci. 
Căci „ăpaia“ fără deipăreche care răspândise atâta 
lumină hu mai ardeă dè mult, ci numai arareori mai 
licăriă primmnoaptea cea grozavă care o învăluise, 

Dar dacă ziua de care trebue să ne aducem aminte 
astăzi, a fost una din cele mai triste zile în istoria 
literaturii noastre, noi putem vedeă totuși într'ânsa 
un simbol înălțător: ea a fost ziua în care pământul 
trebuiă să se întoarcă in pământ, ca să rămâie numai 
duhul cel curat şi să se 'malţe tot mai sus în toată 
strălucirea lui asemenea stelei moarte despre care 
ziceă poetul în graiul lui cel minunat: 


') rostit cu ocazia serbării comemorative aranjate 
de școala civilă de fete în sala festivă a „Asociaţiunii“. 


Icoana stelei ce-a murit 
Încet pe cer se suie: 
Eră, pe când nu s'a zărit, 
Azi o vedem, şi nu e. 

În adevăr aşa s'a întâmplat cu Eminescu: eră pe 
când nu s'a zărit, pe când foarte puţini îl cunoşteau 
şi-l preţuiau şi nici aceștia pe deplin, şi deabia astăzi 
când nu mai e, începem să-l vedem, începem să-l 
cunoaştem şi-l vedem înălțându-se din ce în ce tot 
mai măreț înaintea ochilor noştri uimiţi de-atâta lu- 
mină. 

Astăzi pretutindeni unde sunt Români conştienţi de 
idealul culturii noastre, se aduce prinos de admiraţie 
și recunoştinţă memoriei celui mai mare poet şi cuge- 
tător al neamului nostru. Impreună cu miile de glasuri 
şi de gânduri care se înalţă, asemenea unui imn, prea- 
mărind pe cântăreţul neamului şi dând dovadă că 

sufletul lui, cântarea lui a prins vieață in mii de inimi, 
se cuveneà să se înalțe şi gândul şi glasul elevelor ace- 
stei şcoale, pentruca inimile tinere să se deprindă din 
“vreme a se însufleţi pentru frumuseţea și idealul cei 
veşnic. 

Și, în adevăr, nu este mare numărul acelor scriitori 
în a căror vieaţă și operă să putem află atâtea pilde 
de frumuseţe artistică şi de înălțime morală ca în 
vieaţa și 'n opera lui Eminescu; pentrucă el n'a fost 
numai un poct universal, pe care nu noi, ci străinii 
l-au aşezat cu cinste printre poeţii mari cari sunt 
„domnii pământului întreg“, ci el a fost mai presus 
de toate un om de o cinste şi de-o înălțime morală 
a cugetării, a scrisului şi a faptei, cum nam mai avut 
şi cum puţini au fost în literatura universală. Mulţi 
au văzut, multă vreme, într'ânsul numai pe artistul 
neintrecut şi se mulţumiau să admire frumseţea clasică 
a poeziilor lui. Dar pe Eminescu-o mul nu l-au înţeles, 
ba s'au găsit destui cari l-au hulit și "n vieaţă şi după 
moartea lui, ca să fie deplină soarta lui de martir şi 
de apostol. 

Despre Eminescu-o mul, daţi-mi voie să spun cå- 
teva cuvinte, nu despre arta lui cea minunată, care 
ne-a încântat, ne-a înduioşat până la lacrimi și ne-a 
însufieţit pe toţi de-atâtea ori, ci despre omul care a 
trăit în rând cu oamenii timpului său, care a muncit, 
ga luptat şi a îndurat tot amarul vieţii omenești, căci 
numai înțelegând pe omul Eminescu, putem înțelege 
şi poeziile lui, care sunt, după cum zice aşa de frumos 
poetul Vlahuţă, „bucăţi din inima lui rupte“. — 

Dupăce cutreieră Eminescu, ca băiat genial, toate 
ținuturile locuite de Români, observând pretutindeni 
vieaţa poporului şi culegându-i poezia, ca să-şi alcă- 
tuiască acel minunat de dulce graiu, care rămâne cea 
mai frumoasă limbă românească; dupăce petrece câţiva 
ani în Viena şi in Berlin, adăpându-se din izvoarele 
limpezi ale marii culturi germane, — el vine și se 
aşează în lași, unde e numit director al bibliotecii 
universitare. Și ce bibliotecar harnic şi priceput a fost! 
În timp de nouă luni, cât a fost în funcţie, a făcut un 
catalog al cărţilor şi a îmbogăţit biblioteca cu un mare 
număr de cărţi și de manuscrise vechi românești 
amenințate să se piardă. În acelaşi timp el petrecea 
lungi ceasuri de zi şi ceasuri de noapte aplecat cu 
nespusă dragoste asupra vechilor file îngălbenite, din 
a căror slovă el desluşiă vieaţa şi sufletul strămoşilor 
noștri. Oameni cari l-au cunoscut pe atunci, au po- 
vestit că „de multe ori, când eră invitat pela serate, 
se duceă, la subțioară cu câte o carte sau vre-un 
manuscris vechiu românesc, şi ceteă celor adunaţi, cât 
de frumos scriau strămoşii noștri; de multe ori chiar 
se înduioșă aşa de mult, că toată lumea se uită la el 
ca la un inspirat“. 

Apoi i se dechide poetului un câmp şi mai larg 
de muncă practică, fiind numit revizor — sau cum am 
zice noi inspector — şcolar în două județe. Scurt timp 
a fost şi profesor la un liceu în lași. Lui i se cuvine 
deci astăzi şi întotdeauna din partea unei şcoale in- 
doită închinare, nu numai ca unui poet şi apostol, ci 
şi ca unui bărbat al școalei, care ne-a lăsat o nepre- 


țuită comoară de îndrumări pedagogice. Cum mar 
merită prinosul de recunoştinţă al oricărei şcoa!e un 
om care a spus ca o mărturisire de credinţă, pe care 
a adeverit-o prin toată activitatea sa, că „misiunea 
oamenilor ce vor din adâncul inimii lor binele ţării, 
e creşterea morală a generaţiunii ce va veni“ și a 
adăogit că „la idea aceasta sufletul lui ţine cum ţine 


“la el însuşi“. 


În adevăr, ne cuprinde uimirea când vedem ce muncă 
a desfășurat Eminescu în timpul scurt de 11 luni, cât 
a fost revizor școlar. Artistul mare, poctul genial a 
fost unul dintre cei mai conştienţioşi funcţionari ai 
statului. 

152 de şcoale aveă să viziteze de două ori pe an, 
trebuind să călătorească din sat în sat pe nişte drumuri 
adeseori foarte rele. 
Și afară de aceasta, 
lucrul administrativ: 
„500 - 600 de hârtii in- 

trate, care trebuiau 

rezolvite, apoi o mul- 
time de plângeri ver- 
bale“ şi o mulțime de 
mizerii cu organele ad- 
ministraţiei. 

Și-l vedem pe poet 
alergând şi 'n cel din 
urmă sat ca să se în- 
credințeze singur de 
starea şi de scăderile 
şcoalei; îl vedem stând 
cu drag de vorbă cu 
necăjiţii dascăli dela 
țară, sfătuindu-i, în- 

drumându-i, împăr- 
tăşindu-i din comoara 
nesecată a cunoștințe- 
lor sale. Îl vedem în ! 
mijlocul copiilor de 
țăran, cuminţi şi vioi, 
privindu-i cu ochii plini de iubire nemărginită, dar 
nu arareori și înduioşaţi de semnele negrei mizerii în- 
tipărite in câte o față palidă și suptă, care ar fi trebuit 
să strălucească de sănătatea şi vioiciunea vârstei co- 
pilăreşti. 

Cu toată iubirea aceasta însă, simţul de adevăr şi de 
dreptate al poetului e neînduplecat: scăderile școalei 
le spune fără încunjur, pe cei vinovaţi îi dojeneşte 
cu asprime şi cere pedepsirea lor. 

Dar privirea lui nu se oprește la lucrurile mărunte 
văzute în şcoală, căci munca lui nu e niciodată o 
muncă de mântuială, făcută de teama superiorilor şi 
de dragul lefii. Privirea lui de apostol străbate departe 
şi cuprinde toată vieaţa necăjitului popor dela țară. 
Aici caută el și găseşte cauzele releior de care păti- 
mește şcoala. Nu-i adevărat — spune el — că po- 
porul nu vrea să-și dea copiii la şcoală, „toţi oamenii 
cu oarecare neatârnare economică își trimit copiii la 
şcoală cât de departe fie“. Dacă totuși mulţi copii 
rămân fără ştiinţă de carte, cauza e sărăcia, la care 


ca ae 


www.dacoromanica.ro 


304 


LUCEAFĂRUL 


Nrul 13, 1909. 


O N N N N NI, 


se mai adaoge incă conducerea 
de sus. 

Dacă este însă vorba să se ajute, atunci nu e de 
ajuns câte o mică schimbare și imbunătăţire între cei 
patru păreţi ai şcoalei, ci trebue o acțiune largă de 
reformă pe toate terenele vieţii sociale. Aşa zice el 
intrun loc: „Școaia va îi bună, când popa va fi bun, 
darea mică“, administraţia cinstită, „învățătorii pedagogi, 
pe când adecă va fi şi școala şcoală, statul stat și 
omul om...“ 

Cu câtă dragoste vorbeşte Eminescu întotdeauna 
despre învăţători, cum îi apără faţă de multele ne- 
dreptăţi ce li se fac, cum știe el preţui însemnătatea 
„ocupaţiei lor ingrate“ și stăruie să li se creeze 
o situaţie independentă, ca să-şi poată îngriji în de- 
plină linişte de îndatoririle lor. Dar dacă cere dela 
toată lumea să respecteze pe învăţător, el pretinde 
şi dela invăţător să se poarte astfel, incât asupra lui 
„Să nu atârne nici măcar pretextul unei desconsiderări 
din partea concetăţenilor și a şcolarilor săi.“ 

Când erà vorba de un interes public superior sau 
de apărarea vreunui nedreptăţit, Eminescu nu cruţă 
nici o osteneală și nu se sfiă de nimeni, nici chiar de 
ministru, să spună adevărul, cu riscul de a-și atrage 
dușmănia puternicilor. Găsim, în această activitate a 
lui, pilde clasice de curaj şi de demnitate morală. 

Și ce comoară de idei și îndrumări pedagogice ne-a 
lăsat în rapoartele lui, în notițele lui, în mici artico- 
laşe de ziar. Cum se pricepe artistul cel mare să ne 
înfățişeze — ca să amintesc numai ceva — în câteva 
linii mari diferite tipuri de învățători: aci vezi figura 
atât de simpatică a unui profesor ideal de religie „un 
tip de înţelepciune practică, de îngâduinţă şi blândeţă“ 
şi de aceea „idolul elevilor săi“; colo vezi icoana ade- 
văratului învățător modern, care nu mai stă „sever 
şi jeapăn cu vergile în mână“, ci „se coboară la treapta 
sufletelor copilărești şi le disciplinează şi le conduce“. 
Sau ne zugrăvește chiar icoana unei adevărate educa- 
toare a generaţiilor tinere de fete, o femeie distinsă 
şi cultă cu „manieri familiare, care totodată impun 
respect“ şi cu „un mod minunat de a îndemnă școlă- 
rițete la împlinirea datoriilor lor prin fapte şi măsuri 

. pedagogice, nu prin cuvinte moralizătoare.“ 

Am amintit numai câteva exemple din bogăţia de 
idei luminoase pe care Eminescu a lăsat-o moştenire 
şcoalei româneşti. Toate aceste idei împreună alcă- 
tuiesc o minunată pedagogie pe care ar trebui s'o 
cunoască orice învăţător român. 


rea şi conruptă 


Şi care a fost răsplata poetului pentru această 
muncă de apostol? Schimbându-se guvernul, el a 
fost destituit. 

Cu sufletul amărit, dar nici decum înfrânt, sa arun- ` 
cat atunci în lupta cea mare și sfântă a cuvântului. 
În adevăr, o luptă sfântă pentru cele mai înalte idea- 
luri a fost munca de ziarist aşa cum a înţeles-o el şi 
cum a făcut-o de-aici înainte până când lumina ge- 
niului său s'a stins. 

Întâi în lași şi apoi, şase ani de zile, în Bucureşti, 
la marele ziar Timpul, cel dintâi poet al neamului 
nostru şi-a jertfit toată tihna vieţii şi toată vigoarea 
sufletului într'o uriaşă muncă istovitzare. De roadele 
acestei munci de adevărat apostol se vor bucură — 
ca intotdeauna — abia generaţiile viitoare. Nici astăzi 
încă nu e cules şi strâns la un loc rodul celor şase 
ani cari au fost cei mai imbelşugaţi din vieaţa aceasta 
pe cât de scurtă pe atâta de bogată. Această lucrare 
abia acum se pregătește și noi putem numai să bă- 
nuim strălucirea comorilor de cugetare ce ca ne va 
desveli. Poeziile cele minunate, care au fost multă 
vreme singure cunoscute din toată opera colosală a 
lui Eminescu, sunt numai o parte mică a acestei opere; 
poeziile acestea sunt, ca nişte ceasuri de evlavie, mai 
adeseori tristă ca și soartea lui, dar totdeauna înăl- 
țătoare, intro vieaţă la neîntreruptă muncă şi luptă; 
ele sunt: ca florile frumoase ce împodobesc holda cea 
îmbelşugată. 

Dar aceste poezii sunt numai nişte fragmente din 
operele grandioase pc care geniul lui le plăsmuiă şi 
pe care le-ar fi putut creà, dacă soarta lui și a p9- 
porului nostru întreg mar fi fost atât de fatală. 

Munca cea uriaşă insă trebuiă să-l istovească și 
necruţarea de sine, neîngrijirea de persoana lui, lipsa 
totală de egoism a grăbit catastrofa tragică. Cea mai 
mare virtute omenească deci, altruismul, iubirea de- 
aproapelui, jertfirea de sine s'a prefăcut la Eminescu 
întrun păcat față de el însuşi, care s'a răsbunat asupra 
lui atât de grozav. Cine însă ar puteă să nu-i ierte 
acest păcat? 

S'a stins flacăra geniului său tocmai când ajunse 
să strălucească în cea mai mare lumină, dar sufletul 
lui nemuritor trăieşte şi va trăi. pururea, din ce în ce 
mai măreț și mai deplin, în mii și milioane de inimi, 
care se vor trezi bătând mai tare la sunetul minunat 
al versurilor lui, care vor găsi în opera vieţii lui cea 
mai clară şi mai puternică tălmăcire a celor mai cu- 
rate porniri şi a celor mai inalte idealuri ale lor. 


L Borcia. 


oz 


Cronică. 


Comemorarea lui Eminescu. Ziua (16/29 lunic) 
în care Sau împlinit 20 de ani dela moartea lui Emi- 
nescu Sa serbat intrun gând de Românii de pretu- 
tindeni. A fost o prăznuire frumoasă a marelui scriitor 
în conştiinţa căruia s'a intrupat unitatea culturală a 


poporului nostru. Ziarele din România şi dela noi au 
inchinat câte-un articol prim sau chiar un număr în- 
treg memoriei lui scumpe. Dintre scriitori mai ales 
d-l loan Slavici a publicat mai multe articole în di- 
ferite ziare şi reviste cu contribuţii preţioase la cu- 

noaşterea vieţii şi personalităţii prietinului său de 
odinioară. D-1 Al. Vlahuţă a scris un articol in „Uni- 
versul“ din care reproducem sfârşitul: 

„Aş aveă de adaos un cuvânt la cele multe cari 
se spun din toate părţile, pentru slava sărbătoarea 
de mâne — când se împlinesc douăzeci de ani dela 
moartea marelui Eminescu. Fireşte că e o zi sfântă 
pentru toţi, şi fiecare se va închină unde şi cum va 
crede el de cuviință. Biserica lui Eminescu e vastă. 
Ori unde sună doina şi graiul românesc se poate 
sluji întru slujba şi pomenirea marelui mucenic. Să 
nu ţinem de rău pe cei cari nu vin să se 'nchine cu 
noi, și ca noi. Facă-şi fiecare rugăciunea lui, cum va 
şti — numai să şi-o facă. — Unii cu zgomot, alţii în 
tăcere, toți ne vom indreptă gândul nostru cel mai 
curat spre cel care pe toţi ne "'nvălue în lumina gân- 
durilor lui. Eminescu ni-i drag şi sfânt tuturora. Ni-i 
drag și pentru lucrurile eterne pe cari ni le-a spus, și 
pentru vieaţa curată şi mândră pe care-a trăit-o. 
De ce să ne facem inimă rea? Intru aceeași cre- 
dinţă ne închinăm şi cei cari ne spunem rugăciunea 
tare, şi cari ni-o rostim în gând. 

Să ne respectăm unii pe alţii. Suntem în biserică. 
Pluteşte de-asupra noastră sufletul divinului poet, 
care nu mai face umbră nimărui și nu mai supără pe 
nimeni. De-acolo, din liniştea nemuririi lui, cu aceeași 
dragoste ne priveşte pe toţi, și — senin atoate ier- 
tător, cu înţelepciunea și cu bunătatea celui ce-a trăit 
și a pătimit pentru alţii — ne spune: Pace vouă!“ 

In cele mai multe oraşe din România s'au aranjat 
serbări entuziaste, pomenindu-se în cuvântări oca- 
zionale vieaţa şi activitatea lui E. În Bucureşti s'a 
făcut un pelerinagiu la mormântul lui din cimitirul 
Bellu, unde a vorbit d-i Slavici şi s'au depus cununi 
şi flori naturale. La noi memoria poetului s'a serbat 
în Arad şi Sibiiu. Arădanii au aranjat o serbare seri- 
oasă şi demnă. In Sibiiu, cu ocazia incheierii anului 
școlar, la şcoala civilă de fete a Asociaţiunii, elevele 
au cântat și declamat poezii de Eminescu, iar distinsul 
profesor, d-l Dr. I. Borcia, a cetit „Cuvântul ocazional“, 
pe care îl publicăm. 

Revista noastră închină acest număr în întregime 
Luceafărului literaturii noastre. Articolele sunt parte 
reproduse din alte publicaţii, parte inedite. 

+ 


Din vieața lui Eminescu. Eminescu ca exterior 
şi caracter. Eminescu eră de statură mijlocie, vânjos, 
cu fața brună — albă, cu ochii căprii închişi, cu părul 
negru ca corbul; piciorul şi mânile mici ca şi ale mamei 
sale; dinţii regulaţi, de culoare gălbue; când râdeă, 
rădeă cu mare poftă, râs sincer. Piciorul la scobitura 
tălpii eră plin (Plattiuss), dar nu-l jenă deloc la mers. 
Eră foarte păros pe pulpele și cele de sus şi cele 
de jos, de credeai că-i omul lui Darwin. larna purtă 
căciulă de astrahan, dreaptă, nu țugueată (daci că). 

Pălăria lui favorită eră semi-jobenul. Mergeă tot- 
deauna privind în pământ, cu capul puţin aplecat în 
jos şi mai totdeauna gânditor. li plăceă singurătatea. 
Somnul îi eră neregulat, aci ceteă de cu seară până 
răsăreă soarele, aci dormeă de cu seară până la amiază 


şi uneori până la 1-2 ore p. m. Cântă frumos din 
gură, ca şi mama sa şi sora sa Henrietta. Făceă mare 
haz şi chiar imită în bătae de joc pe dascălii cari 
serveau la biserică, lucru care supără pe mama lui; 
cam contestă tatălui său origina de român curat, mamei 
însă nu. Făceă abus de excitante, ca tutun, cafele, etc. 
Alcooluri tari nu bea. lubeă mult pe ţărani, simpatiză 
pe ardeleni și ură grozav pe greci şi pe unguri şi mai 
mult pe evrei. De aceştia din urmă îşi bătea joc şi 
spuneă că evreu inteligent nu există; evrei şireţi sunt 
toţi, 'ziceă el, dar vicleşugul nu-i inteligența adevărată, 
ci relativă. 

Geneza poeziilor lui Eminescu. — Multe 
din inspiraţiile lui Eminescu își au izvorul în întâm- 
plări legate de copilăria sa petrecută la Ipotești; aşă 
căpitanul M. Eminescu, fratele poetului, povesteşte 
că poetul, când eră mic, se duceă în bucătărie şi făceă 
purceluşi pe păreţi cu cărbunele. Pe aceşti purceluşi 
îi descrie Eminescu, când în poema sa „Călin“ zice: 


Pe cuptorul uns cu humă și pe coşcovii păreţi 
Zugrăvit-au cun cărbune copilaşul cel isteţ 
Purceluşi cu coada sfredel și cu bețe ’n loc de labă, 
Cum mai bine i se șede unui purceluș de treabă, 


Geneza poemei „Călin“. — Pe când Eminescu 
eră slujbaș la lași, unde locuiă împreună cu Bodnă- 
rescu în nişte chilii a călugărilor greci din fundul curţii 
bisericei Trei-lerarhi, a venit la familia sa în Ipotești. 
Cu această ocaziune s'a dus la schitul Agafton din 
judeţul Botoşani, unde eră călugăriță mătușa sa, maica 
Fevronia luraşcu. Aceasta, într'o seară, a făcut şeză- 
toare de tors lână, la care au venit mai multe călu- 
gărițe. Una din ele, anume Zanaida, a spus povestea 
lui Călin. Poetul a ascultat-o, a luat notițe și apoi a 
versificat subiectul. 

Geneza poeziei „Făt frumos din tei“. — Pe 
când Balş stăpânea Dumbrăvenii, a luat în căsătorie 
pe o cântăreaţă germană dela teatrul imperial din 
Viena. Aceasta a adus în Dumbrăveni pe o nepoată 
a sa, domnişoară, spre a-i ţinea de urit. Nepoata, o fire 
zvăpăiată, se îndrăgi nebunește de un ţăran, chelar 
al velniţilor din Dumbrăveni, care eră de o rară frum- 
seţe, fiul lui Gheorghe Hodoroabă din Vereşti de pe 
Domeniul Dumbrăvenilor. Nemţoaica fură dela mătuşa 
sa, Băluşoaia, suma de 300 de galbeni și se înțelese 
cu frumosul flăcău ca să fugă împreună. Cum dânsa 
cunoşteă bine călăria, într'o zi foarte de dimineață 
a poruncit să-i pună şeaua pe cal — un armăsar 
negru la păr — și prefăcându-se că pleacă în caval- 
cadă, sa dus la Vereşti. Acolo o așteptă Hodoroabă 
lângă apa Sucevei, la graniță. Dădii drumul calului 
ca să se ducă unde o vrea, iar ea împreună cu Hodo- 
roabă, râul fiind în acel timp scăzut, treci graniţa 
cu învoirea grănicerilor, care nu le făcură nici o im- 
potrivire. 

Calul, dupăce a gonit cât a gonit, aşa că din negru 
se făcuse alb de spume, s'a întors acasă singur și a 
început a necheză la poarta castelului, să-i dea drumul 
la grajd. 

Bătrânul Eminovici, tatăl poetului, cum îl văzu, își 

inchipui că a trântit jos pe stăpâna lui şi îndată im- 
pănă in toate părţile oamenii curţii ca să o caute. El 
insuşi apucă spre Verești ; dar acolo îl întimpină un 
țăran, care ii zise, să mo mai caute degeaba, pentrucă 
nemţoaica a trecut cordonul (graniţa) cu feciorul lui 
Hodoroabă. Poetul auzind dela tatăl său naraţiunea 
acestei întâmplări, şi venind cu acesta și fratele său, 
căpitanul Matei Eminescu, la Dumbrăveni, prin 1864, 
a făcut versul: 


La castel în poartă calul 
Sta a doua zi în spume, 
Dar frumoasa lui stăpână 
A rămas pierdută 'n lume 


Plecând din Dumbrăveni la Ipotești, poetul scrise 
cu cretă acest vers pe poarta castelului; dar tatăl său 
a pus de l-a şters, să nu se supere Băluşoaia, după 
cum ne comunică însuşi căpitanul Eminescu, dela care 
ținem povestirea acestei întâmplări și care a auzit-o 
de mai multeori dela părinţii săi. 

Eminescu şi vânturătorii de vorbe. D-nul 
|. B., profesor de limba română in Bucovina, fusese 
unul dintre cunoscuţii lui Eminescu la Viena. D-nul 
B. aveă însă slăbiciunea multora, de a plictisi pe 
amicii săi cu pledoarii lungi asupra celor mai nein- 
semnate chestiuni. 

Intâlnindu-l odată pe Eminescu singur intro cafenea, 
incepu, după obiceiul său, să-i ţină discursuri plicti- 
coase. Eminescu ca să se mântuie de el, işi scoase 
frumușel căciula de pe cap, o puse pe masă lângă 
B. şi zicând: „Acum mai vorbește și căciulei mele...“ 
părăsi pe plicticos. 

Și de-atunci profesorul B. este dușman din prin- 
cipiu a lui Eminescu; cine-i amintește de întâmplarea 
cu căciula, riscă a cădea în disgraţia lui. Noi riscăm. 

Eminescu şi compozitorul Scheietti. — 
„Eră pe vremea când apăruse „Ce te legeni Codrule“ 
pus în muzică de nemuritorul George Scheletti. Mă 
aflam la magazinul nostru de arte și muzică din laşi, 
unde marele poet veniă zilnic. Melancolic din fire, 
Eminescu vine spre mine ca niciodată foarte voios 
şi mă roagă să-i cânt din vioară „Ce te legeni Co- 
drule“. | l-am cântat de mai multeori de-a rândul 
fără să-şi dea vro părere asupra muzicei. Intr'una 
din zile, numai ce-l aud: „Ce bine ma înţeles Scheletti, 
minunată poezie muzicală (eine prăchtige musika- 
lische Dichtkunst).“ 

Eminescu superstiţios. — Pe când Eminescu 
studià la liceul din Cernăuţi, elevii Constantin şi Al. 
Ştefanovici cu care steteă la aceeași gazdă posedând 
o biblie veche (Biblische Geschichte Altes Testament) 
ce se predă în clasa Il-a gimnazială urmată de poet 
au voit să o vândă lui Eminescu, dar cereau pe ea 
un pref prea mare. Faţă de refuzul lui Eminescu, nu- 
miţii recurseră la o stratagemă: l-au luat să doarmă 
impreună cu ei în aceeași odaie sau mai bine zis 
chilie, în care după spusa unora Sar fi spânzurat un 
călugăr. Ştiindu-l timid şi superstițios, au legat de 
fereastra, la care se zice că s'a spânzurat călugărul, 
o sfoară de care trăgând zorăiau ferestrele, Seara, 


Eminescu sa culcat cu Constantin Ștefanovici, iar 
Alexandru a rămas singur în pat. După ce stinseră 
lumina şi Eminescu aţipi puţin, Alexandru trase de 
sfoară şi fereastra incepi a zăngăni. Constantin, văzând 
capul sub plapomă, începu să sperie pe Eminescu că 
vine duhul călugărului. Spre a-l amăgi mai bine, 
Alexandru începi să vorbească într'o cofă deşartă, 
pe care o pusese mai înainte lângă pat: Eminowicz, 
Eminowicz, warum, kaufst du nicht Bibli- 
sche Geschichte? 

Alexandru luă apoi steșnicul în care eră lumânarea 
stinsă şi începu a-l bate cu dânsul peste plapomă. 

Eminescu, speriat şi clănțănind din dinţi, făgădui 
să cumpere cartea. (Din „Omagiu lui Eminescu“.) 

* 

„Poporanismul“ lui Eminescu. Mai zilele trecute 
unul dintre membri Acâdemiei române, d-l Duiliu 
Zamfirescu, întrun nesocotit discurs de recepțiune, a 
aruncat câteva săgeți copilărești „poporanismului“ în 
literatură, dând un înţeles greşit acestui cuvânt ajuns 
la modă. D-l Zamfirescu a denaturat înţelesul adevărat 
al poporanismului — cum au făcut şi alții — ca să-şi 
poată desfășură teoriile şi părerile rătăcite. La acest 
discurs de recepțiune se pare că răspunde d-l Slavici, 
unul dintre reprezentanţii de baştină ai poporanismului 
în literatura noastră, în articolul său cu titlul din 
fruntea acestor rânduri. D-sa în acest articol spune: 
„Multe dintre cele mai frumoase poezii ale lui Emi- 
nescu sunt în genul poporal nu numai ca limbă, ca 
ritm, ca rimă și ca temperament, ci și după felul de 
a gândi şi de a simţi ce se dă în ele pe faţă. — La 
dânsul această potrivire cu felul poporal eră voită 
dinadins. — Pe când alții, cum erau Creangă, Ispi- 
rescu ori Sima al lui loan, au scris in genul poporal, 
fiindcă, eșiţi din mijlocul poporului, rămăseseră țărani 
cu oarecare cultură și nu erau în stare să scrie altfel, 
Eminescu, care nu eră eşit din mijlocul poporului, 
țineă să se potrivească intru toate cu poporul, pen- 
trucă numai așa puteă să străbată şi să rămâie.“ — 
„Eminescu, și-a dat cea mai mare parte din vieață 
şi cea mai bună parte din sufletui lui, ca să cunoască 
până în cele mai mici amănunte vieața poporului 
român şi rostul neamului românesc în lumea aceasta, 
iar silinţele lui nau rămas zădarnice. — De accea a 
pătruns scrisa lui în cercuri din ce în ce mai largi 
şi stăpâneşte din ce în ce mai mult inimile și minţile; 
de aceea creşte în el şi se înalță din zi în zi mai 
mult în gândul tuturora.“ 

Oameni cu „mintea strâmtă“, cari se văd în toate 
numai pe sine, cari trăesc numai în prezent şi numai 
pentru prezent şi nu sunt în stare să se socotească 
o „veriguță nebăgată în seamă din lanţul cel mare 
al vieţii naționale“ nu vor puteă înţelege niciodată 
„poporanismul“ lui Eminescu. Nu-i aşa d-le Zanifi- 
rescu? 

D-l Slavici formulează și părerea ce o aveă Emi- 
nescu despre rostul unui scriitor în vieaţa unui popor: 
„Nu avem să scriem pentru ea (pătura superpusă, căr- 
turărime), „apa, care curge“, ci pentru întregul popor, 
„pietrele, care rămân“, şi rostul întregei noastre lu- 

crări intelectuale e să asimilăm „pătura superpusă“ 
făcând-o de o potrivă cu massele mari ale poporului“. 
E o părere luminoasă, care întăreşte o credință a 
noastră, a celor ce am eşit din sânul poporului. Când 
s'a mărturisit această credinţă s'au găsit unii — tocmai 
în coloanele „Sămănătorul“ in care apare articolul d-lui 
Slavici — cari au dat cu pietre în cel ce-o spuneă. 
* 

+ Dr. Aurel Murășşianu, fost vreme de 32 de ani 

redactorul celui mai vechiu ziar românesc, „Gazeta 
Transilvaniei“, a răposat în Braşov, Luni, în 21 lunie 
n., în vârstă de 62 
de ani. Om de-o 
activitate uimi- 
toare, Dr. A. Mu- 
reşianu până în 
momentul din 
urmă n'a lăsat con- 
deiul din mână... 
A murit cu arma 
aceasta în mână, 
ostaş brav şi cre- 
dincios steagului 
căruia îi jurase 
credinţă. 

A. Mureşianu, 

fiul lui Iacob Mu- 
reșianu, s'a născut 
în Brașov, la 1847. 
Aici a primit in- 
strucția primară și 
secundară. Liceul 
l-a absolvat în 
Blaj, sub condu- 
cerea lui Cipariu. 
La 1865 s'a dus la Viena unde a terminat cursul filo- 
zofic, apoi cel juridic. Ales preşedinte al societăţii 
tinerimii universitare, la propunerea lui societatea 
şi-a ales numele ei de astăzi „România Jună“. La 1872 
trece doctoratul în drept şi practica pentru advo- 
catură. La 1877 e, însă, nevoit să se întoarcă la 
Braşov, ca să-l îniocuiască pe tatăl său — îmbolnăvit 
— la ziarul pe care de-atunci încoace l-a condus cu 
cea mai mare dragoste. 

Inmormântarea lui a avut loc Miercuri, la orele 4 
d. a., în cimitirul Groaveri din Braşov, în faţa unei 
asistenţe nenumărate. 


Dr. Aurel Murășianu, 


* 


Sesiunea generală a Academiei române din anul 
acesta s'a încheiat la 11 Iunie n. prin o şedinţă so- 
lemhă, în care s'a dat cetire rapoartelor asupra lucră- 
rilor premiate în sesiunea din primăvară. 

Premiul divizibil Adamachi de 5000 lei a fost acordat: 
2000 lei d-lor Șt. O. Iosif şi D. Anghel („Caleidoscop“); 
1500 lei d-lui C. Sandu-Aldea („Pe drumul Bărăga- 
nului“); câte 500 lei d-lor I. Adam („Constanţa pito- 
rească“), I. Ciocârlan („Inimă de mamă“) şi d-nei 
Elena Farago („Şoapte din umbră“). 

Premiul Eliade de 5000 lei a fost acordat d-lui 
Rădulescu-Motru, profesor universitar, pentru lucrarea 


sa filozofică „Puterea sufletească“. E prima scriere 
filozofică premiată de Academia română. 

Marele premiu Năsturel de 12.000 lei n'a fost acor- 
dat nici unuia dintre concurenţi. 

+ 

Nuoi membri ai Academiei române. In sesiunea 
din primăvara aceasta sau făcut alegerile de membri 
activi ai Academiei române în locurile vacante în 
urma morţii membrilor V. Babeș, FI. Marian şi epi- 
scopul N. Popea. 

Au fost aleşi în secția istorică d-nii Vasile Ma ngra, 
vicarul Orăzii-Mari; Dr. Augustin Bunea, canonic 
mitropolitan în Blaj şi numismatul Mihail Șuţu. 

Membri corespondenţi au fost aleși în secţia lite- 
rară d-nii: |. Brătescu-Voineşti, George Murnu şi |. A, 
Bassarabescu; în secţia istorică d-nii: general Hârjeu, 
C. Giurescu şi Dr. George Popoviciu, protopopul 
Lugojului, iar în secţia ştiinţifică d-nii 1. Tziţeica și 
Em. Teodorescu. 

In numărul viitor vom publică portretul nouilor 


membri dela noi. 
* 


„Șezătoarea“ la Cernăuți, în Bucovina. La 17 
lunie s'a reprezentat în teatrul comunal din Cernăuţi, 
de cătră societatea corală „Armonia“, opereta „Craiu 
nou“ de C. Porumbescu şi „Șezătoarea“ d-lui Dr. Ti- 
beriu Brediceanu. 

Lucrarea muzicală a d-lui Brediceanu a fost pri- 
mită cu multă căldură, iar compozitorul chiemat în 
repeţite rânduri inaintea rampei — salutat tot de 
atâteaori cu aplauze frenetice. In semn de recunoştinţă 
şi admiraţie i s'a oferit d-lui Brediceanu — care a 
mers anume din Sibiiu pentru a asistă la reprezen- 
tație — o frumoasă cunună de lauri, făcându-i-se în 
acelaș timp o grandioasă manifestaţie de simpatie. 

+ 


Statuie lui Ion Creangă. Revista literară „lon 
Creangă“ din Bârlad a deschis o listă de subsripție 
în vederea ridicării unei statui în Bârlad marelui 
scriitor popular lon Creangă. 

* 


Ştiri. Concertul d-lui N. Corfescu, care a avut loc în 
5 lunie n., aici în Sibiiu, a adunat destul public româ- 
nesc, deşi programul a fost vădit internațional. Dintre 
cântăreți s'a distins tenoristul Achile Saia, care a 
cântat frumos şi cu temperament în limba lui. Doinele 
româneşti au fost sub orice critică. 

* DI! Anton Mocsonyi a dăruit pentru şcoala ro- 
mână de fete din Arad suma de 2000 cor.; familia 
Mocsonyi de Capolnaș suma de 1000 cor., iar d-i 
Petru lonaş 200 cor. 

* Premiul „Hillel“, în valoare de 5000 lei, al fa- 
cultaţii de teologie din Bucureşti s'a acordat diaco- 
nului N. M. Popescu pentru lucrarea sa: „Rolul bi- 
sericei în trecutul neamului românesc din punct de 
vedere naţional şi cultural.“ 

* |. P. S. Sa mitropolitul Victor Mihali din Blaj a 
rânduit ca sfânta cruce a lui lancu, sfărmată de mâni 
necunoscute, să se ridice iar, pe cheltuiala |. P. S, Sale, 
— tot din bucăţile şi sfărâmăturile ei. Astăzi 


www.dacoromanica.ro 


308 


LUCEAFĂRUL 


Nrul 13, 1909. 


crucea e pusă iar pe locul ei — mult mai frumoasă 
decât în trecut — şi cât de curând ea va fi sfinţită. 

* „Drapelul“ din Lugoj publică un apel în interesul 
înfiinţării unei societăţi de colportaj (societate pe acţii) 
pentru desfacerea lucrărilor literare. In apel se cere 
sfatul d-lor P. Cosma, N. Oncu, V. Osvadă asupra 
mijloacelor şi modalităţii cum sar puteă realizà 
această idee salutară. 

* La Vălenii de munte se vor ţineă și vara aceasta 
cursuri libere. Vor vorbi: A. C. Cuza (Economia na- 
țională); V. Bogrea (Literaturi europene); Dr. Mani- 
catide (Sănătatea poporului român); Dr. Şumuleanu 
(Vinuri şi miere); Dr. Șt. Bogdan (Din domeniul hi- 
miei); Paşcanu (Vechea vieaţă municipală românească); 
l. Ursu (Istorie universală); V. Mihăilescu (Rostul 
Românilor in istoria universa!ă); I. Răducanu (Co- 
operaţia în vieaţa economică românească), D. N. Cio- 
tori (Gimnastica suedeză); Ing. Barberis (Italia de 
astăzi şi legăturile ei cu România), N. lorga (Ade- 
vărata poezie populară românească: natura, originea 
şi valoarea ei). 

DI Delavrancea a făgăduit a vorbi oaspeţilor dela 
noi și din Bucovina. Anunţurile au a se face până la 
20 lunie (3 Iulie). 

* „Junimea literară“ din Cernăuţ publică în numărul 
său dela I lunie (nrul 6) o conferinţă a d-lui V. Gre- 
ciuc despre nuvelistul nostru loan Agârbiceanu. D-l 
Greciuc îşi încheie conferinţa elogioasă cu constatarea 
că „d-l Agârbiceanu e un fel de Goga al prozei ro- 
mânești“. 

* Ni se scrie din Paris că la o audiție muzicală 
ce a avut loc acolo, în eleganta sală Hoche, sa dis- 
tins compatrioata noastră, d-na Lucia Cosma, cunos- 
cuta cântăreaţă. 

D-na Lucia Cosma a cântat „Von ewiger Liebe“ 
de Brahms şi două din lied-urile marelui Schubert, 
cucerind sala cu timbrul de cristal ai vocei d-sale și 
cu marea artă ce o pune în execuţia bucăţilor clasice. 
D-na Lucia Cosma, ale cărei întinse cunoştinţe mu- 
zicale sunt bine cunoscute, se află de şase luni în Paris, 
unde și-a complectat educaţia artistică la școala ce- 
lebrei profesoare de canto Matilda Marchesi. — D sa 
se va reintoarce în curând printre noi în vederea 
unui şir de concerte cari vor urmă apoi în România 
şi în străinătate. 

* In editura librăriei Plon din Paris a apărut un 
nou roman de Elena Văcărescu sub titlul Amor vin- 
cit. Subiectul e luat din vieaţa românească. 

* Dinstinsul nostru colaborator d-l Mihail Sado- 
veanu scrie un nou roman pe care lumea literară îl 
aşteaptă cu mare interes. 

* D-na şi d-l Bârsan, simpaticii noşiri artişti dra- 
matici, au plecat la Paris, trimişi din partea Direcţiunii 
Teatrului Naţional din Bucureşti, pentru a studiă 
arta dramatică franceză. 


(2) 


Poşta Redacţiei. 
— Manuscrisele nu se înapoiază. — 


Budilcanul, Făgăraş. Căutaţi scrisoarea poste- 
restante. 

Leanu. C. larăşi poezii de dragoste — nereușite. 
De-aţi fi cel puţin norocoşi în dragoste. 

Dadu Ilie, C. Ne spuneţi cu atâta sinceritate: 
„multă bucurie voiu simţi în pieptu-mi, ce fierbe de 
amor, dacă va află scumpa mea că o celebrez și prin 
poezii. Numai poetul ştie ce are un om înfocat de 
dragoste pe inimă“. lată strofa ultimă: 

Mă îmbăt, copilă dragă, 
Când mă uit în ochii tăi; 
Ochii tăi o lume ’ntreagă 
Preţuesc, Olguţă hăi!' 

|. B. Traducerile din Petöfi nu se pot publică. 

|. Al. G, Rom. Regretăm din inimă că nici de astă- 
dată nu ne-ai putut împlini aşteptata bucurie. 

D. D. B., Rom. Credem şi noi că fondul e adevărat. 
Păcat că mați găsit și o formă norocoasă. În artă 
chiar şi adevărul apare în podoabe. 

C. St., Rom. Credem că nu greşim, dacă vă indem- 
năm să scrieţi. Dar feriţi-vă de notele banale, pro- 
zaice în poezie. Factura versurilor lui Alexandri, de 
care se pare că sunteţi influenţat, astăzi nu mai e 
pustată; — am evoluat. 


sa 


Poșta Administraţiei. 

Rugăm toți abonaţii noștri să binevoiască a grăbi 
cu înoirea abonamentului pe semestrul al doilea. 

N. Hociotă, Râmnic. Am primit suma de 16 cor. 
pe 1909. 

G. Th. Dinescu, Ploiești. Am primit suma de 
16 cor. pe 1909. 

E. Iosif (2098). Am primit suma de 4 cor. pe ju- - 
mătatea întâi 1909. 

Din Câmpeni ni-a sosit o cartă postală, neiscă- 
lită, în care se reclamă două numere. Neștiind cine 
le reclamă, îl rugăm să binevoiască a ne comunică 
adresa. 

C. M. (Şemniţ). Aveţi dreptate. Abonamentul Dv. 
e achitat pe întreg anul 1909. 


Redactor: OCT. C. TĂSLĂUANU. 


„Sentinela“ 


institut de economii şi credit ca societate in Satul- 
nou, cu filială în Sân-Mihai, efectueşte toate opera- 
țiunile de bancă. După depuneri plătește 5%, interese 
și darea după acestea. Depuneri se pot trimite şi cu 
posta, spre care scop se dau cecuri postale dela institut. 
Pentru noua emisiune de acţii, cu 110 cor. pentru 
acţionari şi 112 pentru neacţionari se pot cere prospecte, 
13--5) Direcţiunea. 


TIPARUL LUI W. ERAFFT ÎN SIBIIU. 

